Bukedde Online - Mwebale kulwanyisa nseekeezi - Museveni\nOmulamuzi awadde ensonga lwaki Besigye aleeteddwa...\nEkyuma kya kkansa ekisinga obunene mu Afrika...\nPULEZIDENTI Museveni atenderezza ebitongole by’ebyokwerinda olw’okulwanyisa ze yayise enseekeezi n’emitego gy’abamu ku be yavuganya nabo ku Bwapulezidenti.\nPulezidenti Museveni (ku kkono) e Kololo ku Lwomukaaga. Owookusatu ku ddyo ye Katumba Wamala, Kayihura ne Byabasaija. Ate wakati ye Janet Museveni.\nBya PASCAL KWESIGA\nKu mukolo ogw’enjawulo gwe yategekedde ebitongole by’ebyokwerinda mu kisaawe e Kololo ku Lwomukaaga, Pulezidenti yagambye nti abalabe be baali bategese okukola ebikolobero bingi omuli; obutemu, okwokya ebizimbe, enguzi n’emize emirala egitakkirizibwa mu kulonda kyokka bo (abeebyokwerinda) baakoze butaweera ne bagifufuggaza.\nAbaserikale omuli aba UPDF, abaamakomera ne poliisi nga batema ddansi e Kololo.\n“Mulaze nti amawanga g’Afrika bwe galuhhammizibwa obulungi galina obusobozi okwekolera ku byokwerinda byago,” Pulezidenti bwe yategeezezza mu ssanyu n’agattako nti, “Okukuuma obutebenkevu mu ggwanga si mulimu ogubaweebwa omuntu ssekinnoomu wabula Konsitityusoni ne Bannayuganda bonna.”\n“Mbayise wano e Kololo okubeebaza omulimu amatendo gwe mukoze. Eno y’emu ku nteekateeka za NRM n’ekiruubirirwa eky’okuzimbira eggwanga eggye ery’amaanyi liremenga okulaajaaniranga ekitongole ky’Amawanga Amagatte (UN) okulidduukiriranga mu nsonga z’obutebenkevu,” Museveni bwe yajjukizza abagenyi be.\nMmotoka za poliisi ezikozesebwa mu kukuuma obutebenkevu zaayoleseddwa.\nTETUJJA KUBONGEZA MISAALA\nMuseveni yagambye nti mu kuzimba eggye ery’amaanyi, Gavumenti yakola okusalawo okukambwe naye nga kwa magezi, bwe yeewala okwongeza abeebyokwerinda emisaala.\n“Mu 1964, abajaasi baali bafuna emisaala emisava wamu n’emmotoka kyokka olutalo bwe lwabalukawo, lwe baakitegeera nti mmotoka zaali tezirina mugaso. Bannange, ffe katugende mpolampola, katusooke tumere amannyo aganaaluma. Singa twakwata kkubo lya bannaffe, tetwandibadde na ‘byuma’ bya maanyi,” bwe yategeezezza.\nChameleone yabacamudde ne bamusitula mu bbanga.\nKu mukolo guno, yalaze ebyokulwanyisa eby’omulembe ebyaguliddwa amagye ne poliisi omwabadde mmamba n’emmotoka ezikozesebwa poliisi mu kukkakkanya abeekalakaasi.\nYalabudde nti, “Bw’ogezaako okutaataaganya Uganda, oba owedde,” bwe yakkaatirizza. Ku mukolo guno, abaserikale baasaze endongo wakati mu kusaakaanya era abayimbi okuli Jose Chameleone, Bebe Cool ne Catherine Kusasira baabacamudde.\nEkiseera kyatuuse ne basitula Chameleone mu bbanga ng’eno bwe bamubuusabuusa nga ttena wamma ne nkulabira.


Bukedde Online - Ababaka boogedde ekibagaana okwogera mu palamenti\nPalamenti eya wamu etuula ennaku ssatu mu wiiki okuli; Olwokubiri, Olwokusatu n’Olwokuna okutandika ku ssaawa 8:00 ez’olweggulo. Mu nnaku endala n’obudde bw’oku makya waliwo obukiiko obwenjawulo obutuula ne bateesa ku nsonga ezenjawulo nga tezinnaba kuleetebwa mu lukiiko olunene.\nSsentebe w’akakiiko k’ensonga z’Obwapulezidenti Jessicca Ababiko ng’ateesa mu palamenti nga May 22, 2018.\nBuli mubaka ky’ayogera ng’ali mu Palamenti eya wamu kikwatibwa ku butambi era ne kiteekebwa mu biwandiiko ebimanyiddwa nga Hansards. Omubaka ne bw’ayogera ekigambo kimu kiwandiikibwa ne kiteekebwa mu byafaayo.\nLWAKI ABABAKA ABAMU TEBATEESA\n1 RONALD KIBUULE (Mukono North); Si buli nsonga nti bagyogerera mu Palamenti kuba nnina bingi bye nkoze mu kitundu nga sibiggye mu Palamenti. Mu kitundu kyange nsobodde okusikiriza Abachina ne bazimbayo amakolero 39 era abantu abawera 12,500 balina emirimu. Ebintu ebisinga bisabibwa mu bukiiko era abantu bange tebajula kuba mbagabidde ebintu bya NAADS, okubunyisa amazzi n’ebirala. Ekirala ndi minisita era mu mwaka omulamba tewali nsonga ebadde enneetaagisa kunnyonnyola mu Palamenti kuba emirimu ngitambuza bulungi. Nze ssentebe w’akakiiko k’ebyenguudo e Mukono era tusobodde okukola oluguudo lwe Ngando-Nakasajja- Kalagi oluwerako obuwanvu bwa kiromita 14.\n2 KATO LUBWAMA (Lubaga South); Nkimanyi mulina bye mwagala okuwandiika, kyokka mukama abawe omukisa. Guno gwe mwaka ogwokubiri nga Kato Lubwama talina ky’ateesezza mu Palamenti.\n3 DAVID LUKYAMUZI KALWANGA (Busujju/Mityana); Siyinza kusituka kwogera ku nsonga gye sirinaako bumanyi. Njogera ku nsonga gye mmanyi nti egasa abantu bange n’ensi yange. Emirundi gye nsituse okwogera njogedde ku ssente za bavubuka n’abantu bange lwe baali bagobwa mu bibira. Waliwo omubaka asobola okwogera olw’okweraga ne Sipiika n’atuuka n’okumutuuza ng’alaba ayonoona budde. Ebyange sibikolera mu mawulire nti nateesezza mujje munkwate. Waliwo n’ababaka abaggwaamu amaanyi oluvannyuma lw’ekiteeso kya ‘Togikwatako’ okuyisibwa.\n4 EMMANUEL KIGOZI SSEMPALA (Makindye Ssaabagabo); Ffe abapya mu Palamenti kikwetaagisa okusooka okuyiga engeri ebintu gye bitambulamu. Bw’omala googera oyinza okutegeeza ensi nti, “mundabye omusiru wammwe?!!”\n5 ROBERT MIGADDE NDUGWA (Buvuma); Ababaka abamu tebekkiririzaamu era kino kibagaana okubaako kye boogera. Kuno bw’ogattako n’omuwendo gwa babaka okuba abangi abamu bayinza obutafuna mukisa kulondebwa lwe baba bafunye obuvumu obuteesa. Waliwo ababaka abamu nga bateeseza nnyo mu bukiiko kuba we wasinga okuba emirimu emingi. N’ekyokubeera ng’olukangaga lwe bintu ebinaateesebwako bifuluma ebula essaawa emu oba bbiri okuteesa kutandike, kiremesa ababaka abamu kuba ensonga baba tebannaba kuzeekenneenya.\n6 LYDIA DAPHINE MIREMBE (mukazi/Butambala); Weetegereze bulungi ojja kundaba bwe nateesa. Kyokka wadde twetegerezza Hansards (mwe bawandiika buli ekiteesebwa mu Palamenti) naye temwabaddemu linnya lye.\n7 ROBINAH SSENTONGO (mukazi/Kyotera) amaze emyezi mwenda mu Palamenti; Okuteesa kyetaagisa okuba ng’oli muvumu era ng’olina ne bwino ku by’ogenda okwogera.\n8 DEOGRATIUS KIYINGI (Bukomansimbi South); Mbadde mulwadde era nkyali ku ddagala. Ekirungi n’abalonzi bange bakimanyi era bwe naaba mponye nja kuddamu mbacucumye. Bwe butaba bulwadde manyiddwa ndi musajja atanyigirwa mu nnoga.\n9 JOHN BOSCO LUBYAYI SEGUYA (Mawokota South); Abalonzi bangi eby’okuteesa kw’ababaka si bye baliko, batwagalako obuweereza gye bali. Ekirala emirimu egisinga gikolebwa mu bukiiko bwa Palamenti gye tusabira ebintu ng’amasannyalaze, n’ebyobulimi kati ababaka abamu gye baasalawo okussa amaanyi.


Bukedde Online - Ddereeva n'abafamire 3 bafiiridde mu kabenje ku lw'e Masaka\nDdereeva n'abafamire 3 bafiiridde mu kabenje ku lw'e Masaka\nEbika byonna birina okudda ku ntikko - Mayiga...\nOw'emyaka 100 awuniikiriza abantu olw'engeri...\nAdded 16th July 2017\nDDEREEVA n'abafamire basatu bafiiridde mu kabenje akagudde ku kyalo Nkalwe ku luguudo oluva e Masaka okudda e Mbarara.\nTakisi eyatomeraganye n'eya buyonjo ne yeefula enfunda eziwera. EBIFAANANYI BYA FLORENCE TUMUPENDE\nDdereeva naye talutonze ate abasaabaze 10 ne baddusibwa mu ddwaaliro e Masaka nga biwalattaka.\nAbafiiridewo kuliko; Naphtal Sserugendo ng’ono abadde abulayo ennaku ttaano aweze emyaka 65, Cilus Sseruhinza (45), Nasande ow’emyezi esatu nga bonna ba famire emu kw'ossa ne ddereeva ataategeerekese mannya.\nKigambibwa akabenje kaavudde ku takisi nnamba UAW 361B eyabadde eva e Masaka ng’ewenyuka obuweewo n'egezaako okuyisa mmotoka ya buyonjo bw'etyo ne yeecanga n'etomeragana ne mmotoka endala ey'ekika kya Premio nnamba UAY 613L ng'eno yabadde eva e Mbarara kyokka nga nayo egezaako okuyisa Fuso etaategerekese nnamba. Takisi yeefudde emirundi egiwera.\nPremio eyatomereganye ne takisi bwenyi ku bwenyi\nAkabenje kaaguddewo ku ssaawa 10:30 ezikeesezza olwaleero ku Ssande wabula abadduukirize abanditaasizza abantu ate bazze mu kunyagulula bintu by'abagenzi.\nPoliisi ya tulafiki, ng’ekulembeddwaamu akulira ebidduka mu Lwengo, Reinhold Rwakirenzi, etuuse awagudde akabenje n'ekwata Davis Atwine omugoba wa mmotoka ya Premio emu zaavuddeko akabenje.\nAtwine bamusanze yeekukumye mu kasiko ng’ono asoose kwezooba n’abasirikale ng'agamba nti si ye nnannyini wabula mudduukirize.\nWabula olulabye nga mmotoka ye esikibwa kabangali ya poliisi kwe kukuba omulanga nga yeegayirira abasirikale obutatwala mmotoka ye era gye biggweeredde ng'emikono bagizzizza gye gitaliira ntungo naye n'atwaliba.


Bukedde Online - Myaka ki emituufu omwana afumbirwa gy'alina okuva awaka ? Ssenga annyonnyodde\nAba NRM basabye poliisi obutalemesa Bobi Wine kukuba kampeyini...\nOmukuumi wa Bobi Wine ne Pulodyusa Magic bapooca\nYusuf Babu owa COBAP ng'atwalira Paul Kayondo (Lukanga) eng'uumi....\nMyaka ki emituufu omwana afumbirwa gy'alina okuva awaka ? Ssenga annyonnyodde\nOmusajja yali anzita nga ndi lubuto\nBy'olina okukola okunyumirwa akaboozi mu b...\nNAZZIKUNO bwabeeranga buvunaanyibwa bwa bazadde okunoonyeza omwana omuwala omusajja ow’okufumbirwa olwo naalyoka ava awaka mu kitiibwa nga taswazizza luggya mw’ava.\nAte abalenzi nabo baabalabiranga abawala be bayinza okuwasa wabula bano baabeeranga wakati w’emyaka 20 ne 25. Wabula kati ebintu bikyuse n’abazadde tebakyayinza kufunira baana baabwe baagalwa nga bwe kyali.\nEnnaku zino omwana ye yeenoonyeza munne era ne basiimagana. Ekiseera bwe kituuka n’amuleeta n’amwanjulira bazadde be nga kino kireetedde bangi okuva mu bakadde baabwe nga bakulidde ddala.\nKansala Mulshid Kizito ow’e Kajjansi Kansala, Petra Kabuuza okuva e Kawempe ku Medik Medical Centre, Kansala Josephine Lydia Birungi okuva mu Youth Community Health Counseling Initiative Uganda bagamba nti embeera eno etunuulirwa mu biti bibiri omuli abaana abasoma n’abo abatasoma.\nOmwana omuyivu yandivudde mu maka ga bakadde be ng’ali mu myaka 24 – 25 omuwala era ng’agenda mu bufumbo. Ate atasoma emyaka 18 -20 abeera asobolera ddala okufumbirwa okusinziira ku konsititusoni ya Uganda.\nOba okunoonya omulimu n’akola nga tali mu maka ga bakadde be. Ate omulenzi emyaka 24 -27 alina okuba nga yava dda mu maka g’abakadde be kuba ku myaka egyo abeera yakula dda wadde ng’asoma ate atasoma emyaka 23 asobola okufuna munne ne beekulaakulanya.\nMuky. Mukasa Scolastika Nakiwala omukugu mukubudaabuda abakyala n’abaana abawala agamba abaana bangi ensangi zino balwira ddala mu maka ga bazadde baabwe olw’ebbula ly’emirimu ssaako ensi yaffe etali ntebenkevu era si kyangu muzadde kuwaayo mwana we nga tamaze kwetegereza gy’agenda nti olwokuba akuze.\nKya buvunaanyizibwa omuzadde okumanya omwana we gy’enda aleme kumwewanisa mutima. Ey’emyaka si kikulu kuba waliwo n’abava mu maka ga bazadde baabwe ku myaka 28.\nEBIZIBU BY’OMWANA OKULWA AWAKA\n1 Nakiwala agamba nti omwana okulwa awaka si kirungi kuba avumaganya bazadde be naddala nnyina era abatuuze ne batuuka n’okunaawuuza bye batamanyi ng’okugeraageranya emyaka nnyina kwe yafumbirirwa.\n2 Okufuna entalo wakati we ne bazadde be anti nga buli muntu gw’aleeta bamulengezza n’ekivaamu mwana kwekyawa n’asalawo okukola bibye.\n3 Okumuzaalamu abaana ku luggya ate ng’abasajja bwebadduka. 4 Okuwanyisiganya abasajja oba okwagala abasajja b’oku kyalo kumpi kubamalaayo.\n5 Okugattika abaana mu basajja ab’enjawulo. 6 Obutaweebwa kitiibwa ku kyalo anti nga buli omu ky’ayagala ky’amuyita saako n’obakazaako ebinyannya.\n7 Okuzaala abatamanyiddwaako bakitaabwe kuba abasinga beegaana abaana.\n8 Okubeera nga be bamaama ate era be bataata abasajja bbo bakoma ku kya kubatikka mbuto ebisigadde bibeera bya bamaama.\n9 Si kyangu baana bawala baludde waka kufuna basajja balina ssente era ebiseera ebisinga bafumbirwa balimi be bakuze nabo ku kyalo.\nEKIREMESA ABAANA OKUVA AWAKA\n1 Kino kitera kusangibwa mu bazadde be naddala omukyala nga ye yeekulizza omwana we. Bano baba bavumirira abasajja mu ngeri ez’enjawulo nga kino kitiisa abaana okuva awaka.\n2 Abazadde abakuza abaana nga babalaga nti byonna bye bakoze byabwe, abaana ab’ekika kino kiba kizibu okuva mu maka ga bakadde baabwe okwetongola kuba balina eby’obugagga ebisikira.\n3 Abazadde bamufuna mpola nabo balemesezza abaana baabwe okuva awaka ng’omwana buli lw’akirowoozaako, maama asula mweraliikirivu kuba akassente ak’okulya abadde akaggya ku mwana we bwatyo omwana n’alemera awaka kuba maama talina wakumulabirira ate ng’alina abasajja abasobola okumuwasa naye nga maama y’alemesa.\n4 Abazadde abaagala ebingi okuva mu bawala baabwe nga buli musajja ajja okumuwasa basooka kumunoonyerezaako oba mugagga baviiriddeko abaana baabwe okudiba.\n5 Mulimu n’abazadde abatakkiriza nti omwana akuze nga buli kiseera amulaba ng’omuto so ng’akaddiyira ku luggya.\nAte Counselor Josephine Lydiah Birungi okuva Youth and Community Health Initiative Uganda agamba nti okulungamizibwa kw’omwana kuviira ddala buto kasita\nEno y’ensonga lwaki abaana bamanyi okugamba nti bwe nnakula njagala mbeere bwenti. Kino kiba kitegeeza nti omuntu oyo amusanyusa na bwekityo abazadde bakimanye nti omwana alina okubuulirirwa ng’akyali muto.\nTtiimu y'Onduparaka ento yeesasuzza KCCA ewaayo\nKCCA erumbye Onduparaka n'ekiruyi\nAtendeka Onduparaka ayogeza maanyi ku gwa Uganda Cup- Vipers tetutiisa\nAba NRM basabye poliisi obu...\nABAKULEMBEZE b'abavubuka mu kibiina kya NRM mu ggwanga bawanjagidde poliisi okukomya omuze ogw'okulemesanga Robert...\nBp. Lwanga avumiridde abeek...\nSSAABASUMBA Dr. CyprianKizito Lwanga avumiridde abantu abeekalakaasa ekivaako okulumya abalala n'ategeeza nti balumya...\nOmukuumi wa Bobi Wine ne Pu...\nPulezidenti w'ekibiina kya NUP alidde kkava ekintu ekibadde ng'esasi bwe kimuyise ku mutwe. Mu kiseera kino abadde...\nYusuf Babu owa COBAP ng'atw...\nMu Afrika U20 Uganda 3-1 Kenya GGOOLO za Ivan Bogere (2) ne Kenneth Semakula zaayambye The Hippos okwesogga...\nLiigi y'ebikonde ejulidde\nEKIBIINA ekitwala omuzannyo gw'ebikonde mu ggwanga ekya Uganda Boxing Federation (UBF) kisazizzaamu liigi yaakyo....


Ssentebe wa Disitulikiti yé Wakiso Lwanga Bwanika alayiziddwa | Dembe FM 90.4\nSsentebe wa Disitulikiti yé Wakiso Lwanga Bwanika alayiziddwa\nBya Prossy Kisakye ne Magembe Ssabiiti,\nSsentebe wa district ye Wakiso Matia Lwanga Bwanika alayizidwa mumizira emingi okukulembera district ye Wakiso ekisanja ekyokusatu nga ssentebe wa district eno.\nOmulamuzi wa kooti ye Wakiso Eseza Nakadaama yalayiziza ssentebe Bwanika era olumaze okukuba ebirayiro, ssentebe Bwanika agambye nti nga district basobodde okugezaako okukola enguudo za kolasi kubusente obutono bwebafuna wadde nga bakyalina enfufu nyingi nasaba bekikwatako okubalowozaako era nategeeza nga bwebakyabanja okubawa ekibuga.\nMungeri yeemu Bwanika agambye nti bakyalina obuzibu bunene okutekesa munkola Master physical Plan gyebakola ngalowooza nti bayinza okubeera nga bakotogera bussa singa tebagiteeka munkola.\nOmubaka wa president atuula mu district ye Wakiso Justine Mbabazi kumukolo gunno asabye ba kansala abalayidde nga bwebalina ebanja okukolera abantu ababalonda.\nAte Ssentebe wa disitulikiti ye Mubende omulonde Michael Ntambi wamu ne bakansala abakikirira amagombolola balayiziddwa okutandika okukakalabya emirimu gyabwe nga bano essira bakusinga kulissa kulwanyisa ekibba ttaka n’okutumbula eby’obulamu.\nOmukolo gutandiise nabadde ssentebe wadisitulikiti eno Francis Kibuuka Amooti okuwayo offiisi eri akulira abakozi ba disitulikiti Nakamate Lillian era nga Kibuuka asabye amudidde bigere okwewala okubulankanya ensimbi za government .\nSsentebe omulonde Michael Ntambi awamu ne bakansala olumaze okulayira nebawera nga bwebagenda okulwanyisa ekibba ttaka n’okutumbula eby’obulamu naddala byalo okusobola okutaasa abakyala abafa nga bazaala.


Bukedde Online - Ebizibu ebiba mu kwegatta n'engeri y'okubimalawo\nEbiyamba omukyala okwefunza\nOkwegatta kuba kwa kyama era ebibaayo tebisaanye kwasanguzibwa. Wabula olw'ebizibu ebibaayo y'ensonga lwaki abamu babiteeka mu lwatu.\nOKWEGATTA kukolebwa mu kyama. Era ebibaayo tebisaanye kwasanguzibwa. Wabula olw’ebizibu ebiba mu kabbinkano k’ababiri kano, y’ensonga lwaki abamu batuuse ku ssa ly’okubiteeka mu lujjudde. Ate nno munnange oyinza obutabanenya nnyo ggwe ate ekibi tekyogerwako, enkolo y’emmere?\nAbaagalana bangi ensangi zino abanoonya amagezi ku bizibu bye basanga mu kwegatta. Era abafuddeyo okunoonya ekyokuddibwamu babifunye. Wabula wakyaliyo abasirika ne bafa kisiiri. Abamu basalawo kuva mu bufumbo, so ng’oluusi ekizibu kyandibadde kinogerwa eddagala.\nBukedde yatuukiridde abantu ab’enjawulo, ne boogera ku bizibu bye basanga mu kunyumya akaboozi, wadde ng’ebiseera ebisinga babulwa embavu okubibagamba. Abamu oluusi ensonga bazitunuza mu bassenga, emikwano oba abakulu b’eddiini ne bazitunulamu, naye abasinga basirika n’ebizibu byabwe.\nRichard Muliika 33, ow’e Salaama mu Kampala agamba nti omukazi obutannyaniriza nga tutandika akaboozi kimpisa bubi ddala. Abakazi abamu oluteekawo nga kiwedde ng’alinga agamba nti; ‘kola kyonna ky’oyagala, okutuusa lw’onennyula..,’ Ne bw’ofaayo okumunoonya tagezaako wadde okukuyambako sso nga naawe oba oyagala akufeeko olwo oyongere okufuna obwagazi. Kasita agalamira nga ggwe musajja wattu otandika kwekeja ng’alinga agamba nti bye mukola bigasa ggwe wekka.\nAte Hadijah Nanyonga43 ow’e Kitintale agamba nti; Nze nina ekizibu ky’obutafuna bwagazi, naye omusajja bw’akomawo ankaka okwegatta naye ate nga sirina we mugaanira. Ekivaamu gwe mugongo okunnuma. Ate okuva lwe naweza emyaka 40 siddangamu kugenda mu nsonga naye nafuna obulwadde bw’omugongo, kyokka omusajja ne bwe mugamba tampuliriza.\nKati nasalawo ne twawula ebitanda ne nfuna n’omwana gwe nsula naye mu buliri naye oluusi omusajja amuggya mu buliri era n’ajja n’ankaka twegatte.\nRichard Kironde 26 ow’e Kireka agamba nti; Mukazi wange akoowa mangu nga nze sinnamala, era bwe ndaba ng’atuuse mu mbeera eno, nfuba okuddamu okumussa mu muudu naye kitwala akabanga era bw’akkiriza nfaayo nnyo okulaba nti mmala mangu nga tannadamu kukoowa. Ate obuzibu bwe nnina nange amaanyi n’obwagazi nina bungi kati ndowooza kimuyitirirako n’akoowa mangu. Ekirala njagala nnyo okuzannyira ku ngulu naye oluusi amazzi gayitirira era kati eby’oku ngulu oluusi mbyesonyiwa nga nina kuyingira munda, naye nga bwe nvaayo ho...! gayiika okukamala.\nRehemah Natukunda 19 abeera Kabowa; Nze nnina ekizibu nti saagala musajja kunneebakako yenna n’anzigwerako kuba mba sissa bulungi nga nziyira era kati nasalawo butakozesa sitayiro ya misonale. Ate buli lwe tumala okwegatta olubuto lunnuma nnyo. Olw’ebizibu bino mba njagala bwe twegatta tuyiseewo akabanga nga sizzeemu kumulaba, era oluusi bw’ampita okugenda ewuwe sikkiriza.\nMadinah Nabuuma 27 ow’e Kibuli; Nze saagala kunsonseka ngalo mu bukyala era kimmalako emirembe. Omusajja bw’ankwatayo n’obwagazi obutono bwemba nfunye bubula. Ate no ye amanyi nti gy’akomya okukwatayo nange mba nnyumirwa ekitali kituufu kubanga mpulira nga n’okwegatta kuntamye. Olumu mugamba n’alaga nti akitegedde naye olumu ate n’abyerabira n’agiteekayo ne mpulira obusungu.\nSylvia Nakanwagi 34, abeera Ntebe agamba nti; Omusajja wange amalamu mangu akagoba ate tamanyi kumpaanako ne bwe mmuwaana ntya awuuna buwuunyi.\nThomas Kizito 32 ow’e Mutungo Bbiina; Nze bwe mba ne mukazi wange olumu awunya ne kintamya okwegatta naye. Ebiseera ebimu mugaana okulya ebintu ebimu naddala buli lw’aba alidde chipusi avaamu olusu olutta apetayiti.\nPeninah Katushabe 38 ow’e Banda; Nze omusajja wange munene buli kaseera nze mbeera nina okumudda waggulu kuba ye bw’adda waggulu mbeera simuwulira bulungi ate akoowa mangu n’aweekeera nnyo.\nTugezaako okukozesa ku bukodyo obulala naye teyeesobola kati tolaba nti ndi lubuto naye abeera ayagala mmutuuleko kyokka kati olubuto lukuze nange sikyalina maanyi geesuukunda. Tugambire ku bassenga batuwe ku magezi naffe abalina abasajja abanene kuba tuli bubi.\nRashidah Lunkuse 21 ow’e Kyengera; Nze muganzi wange annyizaako kimu, buli lwe tubeera mu kaboozi ne tuwummulamu ng’atandika okunnyumiza eyali muganzi we Jackie nga bwe yalina amazzi amangi nti era olumu akaboozi tebaakanyumizanga ku buliri.\nAte bwe tuba mu kaboozi kennyini abeera ayagala nga bw’awuliriza leediyo nga bw’aseka. Ebeerangako leediyo ng’eriko ennyimba z’omukwano, naye wa? Ng’oluusi kuliko pulogulaamu za byabufuzi!\nMpulira obusungu bunzita era kati noonya musajja mulala. Kale wadde alaga nti afaayo mu birala naye mu buliri atama kyokka ye taddako awo kwebuuza nti oba lwaki simwebazangako nga tumaze okwegatta.\nEdith Mukisa omukugu mu kubuulirira abaagalana n’abafumbo agamba nti ng’oggyeeko ebyo waggulu, waliwo ebizibu ebirala abaagalana bye basanga mu kisenge omuli;\nOmusajja omutono ekiyitiridde. Kino oluusi kiremesa omukazi okutuula n’afumba, ate abamu ne basalawo okubaliga okufuna ku mugonja oguyinza okumubukala. Ate ekizibu n’omusajja bw’amanya nti tawera bulungi tafaayo kufuna bukodyo bunaamalako munne nnyonta.\nOmusajja atawera alina okukozesa obukodyo obulala asobole okumatiza mukazi we. Okugeza yeewale okwefubitika munda kuba omukazi tasobola kumutuuka. Zannyira kumpimpi awo, nga bw’ogattako obukodyo obulala, ojja kulaba nga munno anyimirwa eddya.\nEkizibu ekirala kye ky’omusajja obutayaka. Kino oluusi kijjawo olw’embeera nga obulwadde, ebirowoozo oluusi n’emyaka. Omukazi buli lw’asigala n’ennyonta ebintu tebiba birungi.\nAte waliwo n’abasajja ng’agezaako n’acamuka, wabula olutandika emirimu enkasi n’eggwaamu amaanyi, olwo mukazi wattu abadde yeesunga okulya ekiwera n’akoma ku munaabo. Kino oluusi kibaawo ng’omusajja yeekase okwegatta naye ng’ebirowoozo tebiriiyo.\nEkizibu ekirala be bafumbo okukomya okwegatta. Kino oluusi kibaawo ng’omu takyabyagala ate nga munne awulira akyabyagala, ayagala ne yeesanga ng’anyigirizibwa okuba nga tafuna ky’ayagala, ate bw’agezaako okukaka munne era tebiba birungi.\nMukisa agamba nti ekisinga obukulu mu nsonga z’okwegatta kwe kuwuliziganya. Munno mubuulire ekikunyiiza n’e ky’oyagala akukolere.\nPoliisi eremesezza abayizi b'e Makerere okwekalakaasa\nFDC evudde mu mukago gwa IPOD\nOmuddusi w'emisinde Winnie Nannyondo bamudduukiridde\nHerbert Twine owa 'Saabisaanira' aleese omuziki gw'enjiri ku La Bonita


Bukedde Online - Kabaka azzizzaawo okulanya\nSsentebe eyatemeddwaako omutwe akwasizza mutabani we\nAvunaanibwa ogw'okussa ekifaananyi kya Mus...\nKABAKA azzizzaawo okulanya okubadde kwakoma emyaka 12 emabega n’ategeeza nti kwali kwayimirizibwamu olw’ensonga y’okulongoosa n’okuddaabiriza embiri.\nKabaka (wakati) ng’ali n’abeddira Olugave mu Lubiri e Mmengo. Amuddiridde ku ddyo ye muyimbi Mesach Ssemakula.\nYagambye nti,“Empisa ey’okulanya nnungi era yadda nnyo mu Buganda, Abataka n’ebika bye bakulembera bulijjo edda bakiikanga okusobola okutuukiriza enjogera nti akiika embuga amannya ensonga.\nNaye olw’ensonga ezikwatagana ku kulongoosa n’okuddaabiriza embiri, emikolo egy’okulanya gyayimirizibwamu naye kati tuli basanyufu olw’okuddamu okwaniriza ebika era ng’Aboolugave mmwe mulidde empanga.”\nBino Kabaka yabyogeredde mu Lubiri e Mmengo ku Lwomukaaga ku mukolo abeddira Olugave kwe baalanyidde mu maaso ge okumutegeeza ebigenda mu maaso mu kika.\nOmutanda yayongedde n’agamba nti, “Tusanyuse okumanya ebifa mu kika ky’Olugave n’okulaba abantu baffe bangi be tubadde tuludde okulaba. Tubeebaza emirimu gye mukola n’obuwagizi bwamwe eri Obwakabaka ne Nnamulondo. Kirungi ffena okukolera awamu kiryoke kisobozese abantu baffe okwekulaakulanya n’okweggya mu mbeera zaabwe.”\nYabakuutidde okukuuma ennono n’obuwangwa awamu n’obutonde bw’ensi n’agamba nti amanyi bulungi obukulu bw’ekika kino mu nnono n’obulombolombo bwa Buganda bw’atyo n’asiima emirimu emikulu egikolebwa abasiige mu kika kino eri Obwakabaka.\nKABAKA ASIIMYE OMUTAKA GRACE SSEMAKULA:\nMu ngeri ey’enjawulo njagala okusiima ennyo Omutaka Grace Ssemakula. Obulamu bwe bwonna bwetooloolodde ku kwagala Buganda ne Nnamulondo ng’agirwanirira n’okugikolera.\nTukimanyi nti ng’akyali muvubuka era munnamawulire, yali omu ku baalwanirira okwefuga kwa Buganda ne Uganda.\nMu myaka egyaddirira okuggyawo Obwakabaka yali musaale mu kukunga abantu ng’ayita mu lupapula lwe olwa Ngabo.\nWano jjuuzi mu myaka gya 1980, ye n’Abataka banne beetaba mu nteeseganya nnyingi ne gavumenti eya wakati okuzzaawo Obwakabaka.\nMu nkiiko ezasooka ng’Obwakabaka buzzeewo, yali muteesa mulungi era ng’aluhhamya n’okuwa amagezi amalungi ku buli nsonga.\nEbbanga lino lyonna abadde muwulize, abadde mukozi nnyo ate nga muntu wa mmizi.\nMu kwogera kwe okwamusomeddwa Mukyalawe Irene ‘Najjuma,’ Ssemakula yagambye nti asabira Kabaka lukye lumu ng’alina obuyinza obujjuvu.\nOmutaka Fred Katende Kasana (akulira Omutuba omuva Ndugwa) yasomye alipoota omuli ebigenda mu maaso mu kika okuli okununula obutaka bwaabwe, okuyigiriza Aboolugave okugoberera enkulaakulana y’amaka entuufu nga ku kino Kabaka yalagiddwa ekifaananyi ekyakubwa ekiraga amaka g’Omuganda bwe galina okufaanana.\nKasana yagambye nti “ Ebintu ebyo byetwakanunulako twabitaddeko Abayima okwewala ensobi ezakolebwa emabega, okutumbula eby’obulambuzi, tugenda kusimba emiti okukuuma obutonde bw’ensi ng’era tukolagana ne bannaffe Abajapani abalina ekifo we bakuumira Olugave obutasaanawo.”\nRonal Muwenda Mutebi\nNAKAWA: Buli lukya ayongera kwaka olw'abakulembeze abafaayo


Bukedde Online - Engeri owa Boda boda gyeyattiddwamu e Lwengo\nAbakulembeze ba Owino bavumiridde eky'okuwamba akatale kaabwe...\nOkuziika Msgr. Katongole kafuuse kadaala okubanja abaakwatibwa...\nSipiika asazeewo ku bantu abazze bakwatibwa\nAkabinja akatigomya ab'e Luweero ne Nakasongola kakulirwa eyali...\nEngeri owa Boda boda gyeyattiddwamu e Lwengo\nOmubaka w'entejeru aleppuka lwa bbanja\nAwabudde abakulu b'Abatabbuliiki\nAdded 15th July 2019\nOWA bodaboda omulala attiddwa mu bitundu by'e Lwengo omulambo gwe ne gusuulibwa mu kibira ky'e Kyamaganda mu ggombolola y'e Kisekka. Rogers Mulindwa 29, yattiddwa mu bukambwe bwe yateegeddwa abatemu abatannaba kumanyika.\nYakubiddwa nnyondo ku mutwe eyamuyiye obwongo. Omulambo gwe gwasangiddwa ng'emikono gisibiddwa. Pikipiki ye ekika kya Bajaj Boxer nnamba UEW 509U n'ensimbi ze yabadde nazo baabitutte.\nBino okubaawo wabadde waakayitawo wiiki emu ng'abatemu baakatta owa bodaboda Ronald Nkangi mu bitundu by'e Mbiriizi e Lwengo ng'ono naye baamubbako pikipiki ye eya kika kya Bajaj Boxer nnamba UEU 990M.\nEttemu lino lyongedde obunkenke n'akasattiro naddala mu bavuzi ba bodaboda aboolekedde okwabulira omulimu guno olw'obutemu obubakolebwako emisana ttuku. Bagamba nti mu kusooka abantu baali beekwasa nti be beereetera ettemu olw'okubalumirizanga okuvuga amatumbibudde.\nKigambibwa nti omugenzi yakomye okulabibwako akawungeezi ku ssaawa nga 1:00 ng'ono banne bwe babadde bakola tebazzeemu kumulabako ekitegeeza nti yatemuddwa mu budde obwo bwe yabaviiriddeko.\nBano baakanze kumulinda okukola nga bw'abadde akeera ku siteegi eya Top Betting mu kabuga k'e Kinoni nga buteerere okutuusa ababodaboda bwe basambye ensiko eno gye bagwiridde ku mulambo gwe ogwasuuliddwa mu kibira kyokka nga kirabika nti abatemu baalwanaganye n'omugenzi nga tannafa.\nAba bodaboda basabye poliisi ebakkirize okwekolera ku yenna akwatibwa mu bubbi bwa bodaboda kyokka akulira poliisi y'e Kinoni Abbo Marion n'abalabula okukyewala kuba kuba kutwalira mateeka mu ngalo\nFUFA esiimye Coca Cola okuleeta ekya World Cup\nJanet Museveni asimbudde ttiimu y'abaddusa ekwatidde Uganda bbendera mu z'e Bufalansa\nManeja wa Rema ali mu kulya bwiino\nAba bodaboda temuwakanya poliisi\nKCCA ne poliisi bakubaganye empawa ku kutikka akabindo\nBaddereeva ne bakondakita mubakwasise empisa\nAbakulembeze ba Owino bavum...\nABAKULEMBEZE b'ebibiina ebikulira abasuubuzi eby’enjawulo mu katale ka St.Balikuddembe bivumiridde ekikolwa ky'okuwamba...\nOkuziika Msgr. Katongole ka...\nBANNADDIINI ne bannabyabufuzi bavumiridde eby'okukwata abantu ne bakuumirwa mu bifo ebitamanyiddwa. Baalaze okutya...\nSipiika asazeewo ku bantu a...\nSIPIIKA wa Palamenti Rebecca Kadaga awadde olukusa ababaka ba Palamenti abava mu bitundu awali abantu abazze bakwatibwa...\nAkabinja akatigomya ab'e Lu...\nAKABINJA k’abasajja ababadde batta abantu mu bitundu by'e Luweero, Nakaseke, Nakasongola ne Wakiso bakafunzizza...\nSsente azinoga mu kukola 'w...\nWali okedde ku makya nga tomanyi ky’oyinza kunywera ku caayi oba n’onoonya ekyokulya ekyangu ky’oyinza okuliira...


Ebyavudde mu kalulu ka Buganda tebyavudde ku mawanga-Katikkiro\nKATIKKIRO wa Buganda Charles Peter Mayiga agambye nti ennonda abantu ba Buganda gye balonzeemu mu kalulu k'Obwapulezidenti n'ababaka ba Palamenti wiiki ewedde tekwesigamiziddwa ku mawanga wabula kyavudde ku bizibu enkumu ebifumbekedde mu kitundu kino.\nBino abyogedde oluvanyuma lw'okulonda mu kifo ekiyitibwa Polio ekisangibwa mu Lweza B mu munisipaali ya Makindye Ssabagabo mu disitulikiti ye Wakiso olwaleero nga 20,2021 n'agamba nti Buganda erina ebizibu bingi byeyayogeddeko ng'ebiyinza okuba nga byebyaviriddeko abantu okuyiira Pulezidenti w'ekibiina kya NUP,Robert Kyagulanyi Ssentamu obululu.\n"Eby'obulamu,eby'enjigiriza,obwavu,ebbula ly'emirimu,enguudo embi,obuli bwenguzi. Naye era wabaddewon'ebirala ng' okutta abantu waliwo abattibwa mu November 2020,ekiwamba bantu- abakazi bawambibwa,ekibattaka. Waliwo n'ebintu Obwakabaka bwebibanja ng'enkola y'okugabana obuyinza ne gavumenti eyawakati eya FEDERO."\nAbantu abasukka 100 battibwa mu kwekalakasa okwaaliwo nga November 18-19,2020 era Mayiga yagambye nti ebitundu bingi mu Buganda obwaavu buwunya n'okuwunya!\nKatikkiro Mayiga yayongedde naawa eky'okulabirako ky'abantu be Busoga n'ebirala abawadde Kyagulanyi obululu wamu n'abo abali mu Ankole bonna beyagambye nti tasuubira nti okulonda Museveni mu maanyi,bakikoze lwa busosoze mu mawanga!\nMu kifo ky'okukulembeza ensonga y'amawanga ng'eyavuddeko NRM okuwangulwa mu Buganda,Mayiga yasabye obukulembeze bw'ekibiina kino okusala amagezi ku ngeri gyebayinza okugonjoolamu ensonga zino.\n"Teri kitundu kisobola kulonda ng'abantu abo tebabeerera ddala mu bitundu ebyo ate emyaka mingi ddala ng'abantu mu Buganda bazze balonda abantu abatali Baganda mu bukulembeze ekintu ekitasangibwa mu bitundu bya Uganda birala n'olwekyo neewunya abo aboogera nti abantu ba Buganda basosoze era kyandibadde kirungi enjogera eyo bagikomye,"Katikkiro Mayiga bweyawabudde.\nMayiga eyabadde ne Mukyalawe Margaret Mayiga yayogedde ku bantu abatono abazze okwenyigira mu kulonda kwa gavumenti ez'ebitundu bwogerageranya n'abo abajja mu bungi okulonda Pulezidenti n'ababaka ba Palamenti wiiki ewedde n'agamba nti kulaga engeri abantu gyebateeka obukulu ku buli ofiisi ya bukulembeze mu ggwanga.\n"Abakulembeze ba disitulikiti n'ebitndu ebirala balina ensonga zebasobola okukolako.Obukulembeze bwetaagamu amaloboozi g'abantu okuviira ddala wansi era y'ensonga lwaki nze ne Mukyalawange tuzze netuonda abakulembeze baffe aba disitulikiti kubanga waliwo ebyetaaga okutereezamu mu disitulikiti ye Wakiso," Mayiga bweyagambye.\nKatikkiro Mayiga era yakubirizza abantu okujjumbira okulonda kw'emitendera emirala egisigaddeyo kubanga abakulembeze abo bebabeera nabo mu bitundu byaabwe n'olwekyo nabo nga bamugaso


Bukedde Online - EBIKWATA KU KICONCO\nAkakiiko kakunyizza Kiconco ku ttaka ly’e...\nOmugagga abadde avunaanibwa okwekomya ebintu...\nKICONCO bwe yamaliriza okusoma, yakolako mu kkampuni ya Roofings ku luguudo lw’e Ntebe. Oluvannyuma yatandikawo kkampuni eyiye mu 2007 eya Lexman Limited n’atandika okwekozesa yekka.\nEbiwandiiko bye baateeka mu kitongole kya gavumenti ekigaba ttenda ekya Public Procurement and Disposal of Public Assets Authority (PPDA) ne Registrar of Providers kkampuni eno ya bwannannyini. Kkampuni baagiwandiisa September 20, 2007 nga ofiisi zaayo ziri ku Nkrumah Road mu Kampala era baagiwandiisa ng’eyobwannannyini.\nBannannyiniyo kuliko: Medard Kiconco, Eva Kiconco, Nixon Mugasha ne Nixon Mugasha. Baalaga nti bakola emirimu gy’okuzimba enguudo n’entindo, okukanika, ebyamasannyalaze n’amazzi.\nEgimu ku mirimu egiraga nti gye bakoze kuliko; okukola oluguudo lwa Rukyeri, Shop Kaniga, Mucumite, Kanunka baalutandika 2014. Akulira UNRA Allen Kagina bwe yagendayo okulutongoza mu 2016, omubaka w’ekitundu Francis Mwijukye yawakanya okulutongoza ng’agamba nti, omulimu ogwakolebwa tegutuukana na mutindo.\nLipoota y’omubalirizi w’ebitabo bya gavumenti eya June 2014 eraga nti gavumenti yawa kkampuni ya Lexman emirimu okuzimba ebizimbe ku masomero ag’enjawulo okuli: Mbarara High School, Ibanda SSS ne Bweranyangi SSS.\nWe yasengudde abantu, agamba ayagala kugaziya ekkolero ly’amabaati wabula abatuuze bagamba nti yali atandise okuzimba ekkolero wabula n’abivaako nga terinnaggwa era tewali kikolebwawo


Abakungu b'e Iganga beekuniza nga mafumbe\nGundi bw'oba oyagala obulamu sasula 500/- ...\nAbtex atutte Kabanda mu kkooti ng'ayagala amuliyirire obukadde 600 lwa kumwonoonera linnya.\nKabanda amaze ebbanga ng'aliisa Abtex akakanja olw'ebbanja lya 19,300,000/- z'agamba nti yazimuwola ne banne abalala basatu okutegeka ekivvulu omwaka oguwedde ne zimulema okusasula.\nOno azze amulinnya akagere era lumu yaamutaayirizza ku kitebe kya Vision Group e Lugogo nga buli lw'amukwata abaako omutemwa gw'asasula okutuusa lwe yazimalayo.\nWabula Abtex agamba nti wadde yasasula Kabanda ssente obwedda zaayita ‘ez'ekifere', yasigala amutambulirako ng'olumu akozesa poliisi n'agattako okumusalako ebigambo ng'amuyita omubbi era omuyaaye ky'agamba nti kimwonoonera erinnya.\nAbtex agamba nti ne ssente ezoogerwako Kabanda teyazimuwola wabula zaava mu kweyimira bayimbi Mathias Walukaaga ne Vincent Ssegawa abeewoola obukadde 10 ku Kabanda ne zibalema okusasula ensonga zonna n'azizza ku ye (Abtex).\nMu mbeera eya atakulekera naawe tomulekera, ku Lwokuna, Abtex ng'ali ne munnamateeka we Abubakar Ssekanjako baagenze mu kkooti enkulu ekola ku misango gy'engassi ne bawawaabira Kabanda ne Ssaabawolereza wa Gavumenti.\nKibalama ayogedde: 'Aba Bobi tebansasula'\nEngeri gye navuga Kabaka ng'akomawo


Kabangali ya police ebadde egoberera munna FDC PATRICK AMURIAT OBOI efunye akabenje Bwebadde egezaako okuyisa emotoka ya Amuriat era abawerako balumiziddwa nebadusibwa mudwaliro nga biwala ttaka. – CBS FM\nAkabenje Kano kagudde mukitundu ekiyitibwa Kyatega mu district ye Kyegegwa mukitoogo abasirikale 5 balumiziddwa nga kuno kubaddeko abamagye babiri nabapolice 3, wabula waliwo omukyala wamagye abadde kukabangali ayisiddwa bubi era adusiddwa mudwaliro nga bakwatiridde mukwatirire.\nWadde nga Amuriat obwedda atawanyizibwa ab’eby’okwerinda buli wadda kino tekimulobedde kwenyigira mukutaasa basirikale bano abafunye akabenje era y’omu kubabasitudde okubatwaala mudwaliro.\nKabangali ya police eno number UP 1302 okugwa etomedde emotoka ya electrol commission okutambulira abasirikale abakuuma Amuriat era omu kubasirikale abadde atudde kumotoka eno ayisiddwa bubi oluvanyuma lw’Okuva kumotoka waggulu naggwa.\nWabula bino nga tebinabaawo police esoose kulwanagana ne munna FDC ono mu town ye Kyegegwa nga temukiriza kwogera nabantu era emuteredde emisanvu mukubo nga teyagala ayite mu town wabula AMURIAT avudde mu motoka natambuza ebigere natuuka mu town ye Kyegegwa ekidiridde abadde teargas namasasi.\nWabaddewo akanyoolagano nga Amuriat alwaanagana n’ab’eby’okwerinda era DPC we Kyegegwa alabidwaako nga bimusobodde ng’akuba esimu ez’okumukumu.\nAMURIAT yasoose kuganibwa kugula tooke mukatale akayitibwa Kantete mu district ye Kyegegwa era abasuubuzi mukatale kano bakedde kunaaba mukka gubalagala.\nMunnakyaalo ono nga bweyeyita eyagaana okwambala engatto mubigere olwaleero wakutalaaga district 3 okuli Kyegegwa, Kamwenge ne Kyenjojo.


Bukedde Online - Kampala Queens oluzannya olw'okubiri erutandise bulungi mu liigi y'abakazi\nOmutendesi wa Express ento akukkulumidde...\nEngeri gye muyinza okusaasaanya ekitono ku...\nKampala Queens etandise bulungi oluzannya olw’okubiri mu liigi y’omupiira gw’abakazi eya FUFA Women’s Elite League bw’ekkakkanye ku Isra Soccer Academy n’egikomerera ggoolo 3-1.\nGladyc Nakitto omuzibizi wa Kampala Queens (wakati) ng'attunka n'abazannyi ba Isra Soccer Academy mu gwa liigi y'abakazi ku Villa Park ku Ssande nga February 11, 2018. Kampala Queens yawangudde 3-1. (STEPHEN MAYAMBA)\nUCU Lady Cardinals 5-0 Wakiso Hills\nKampala Queens 3-1 Isra Soccer Academy\nShe Mak 0-3 Uganda Martyrs Lubaga\nShe Corporate 2-0 Western United\nKawempe Muslim 2-0 Muteesa I Royal University\nRines S.S 1-1 Ajax Queens\nOmupiira guno gwazannyiddwa ku kisaawe kya Villa Park e Nsambya akawungeezi ka Ssande.\nDamalie Matama mu ddakiika 18’, Mable Kusaasira 49’ ne Rita Nakirijja 74’ be bateebye ggoolo ezaawadde bannyinimu obuwanguzi okwenywereza mu kifo eky’okusatu ne basigala mu lw’okaano lw’okulwanira ekimu ku bifo ebibiri mu kakung'unta ka ‘Semi fayinolo play offs’ okuva mu kibinja kya Elizabeth ekikulembeddwa Olila SS Women FC ne UCU Lady Cardinals eyawuttude Wakiso Hill ggoolo 5-0 e Mukono.\nMwajuma Nabukwasi ye yateebye ggoolo ya Isra Soccer Academy emu yokka gye baakomyeko.\nOgwa Eastern Heroes ne Olila Women tegwazannyiddwa oluvanyuma lwa bannyimu obutalabikako ku kisaawe kyabwe kyenyini ne baleka abagenyi ne bakonkomala newankubadde nga ttiimu zombi z’ e Soroti.\nMu mirala egyazannyiddwa bakyampiyoni aba Kawempe Muslim abakulembedde ekibinja kya Victoria oluzannya olw’okubiri balutandise na maanyi bwe bakubye Muteesa Royals 2-0 ate Uganda Martyrs nejjooga banyinnimu aba She Mak St (ttiimu ya yunivasite y’ e Makerere) negiwuttula ggoolo 2-0 omwabwe mwenyini.\nShe Corporates yakubye Western united 2-0 sso nga Rines SS WFC yalemaganye ne Ajax Queens ggoolo 1-1.\nNg'enda kulwana okumalawo ekizibu ky'obutateeba - Desabre\nHippos ewandudde South Sudan n'egwa ku Cameroon mu za CAF U20\nPaidha, Ndejje ne Nyamityobora zeegasse mu liigi ya babinywera


Bukedde Online - North Korea eraze ebifo by'egenda okusaanyaawo: Kuliko amaka ga Trump, n'ebirala\nBaminisita ba Mugabe ababbye babasibye ku ...\nAMAKA g’Obwapulezidenti aga White House n’ekitebe ky’ebyokwerinda ekiyitibwa Pentagon, bye bisooka waggulu ku lukalala lw’ebifo eby’enkizo n’ebibuga bya Amerika ebisukka mu 50, North Korea by’etegese okusuulako bbomu nnamuzisa eza Nukiriya ssinga Pulezidenti Donald Trump amusosonkereza.\nPulezidenti wa Amerika, Donald Trump.\nOmukulembeze wa North Korea, Kim Jong un ateeseteese okuziwanga ku mizayiro ez’omutawaana ennyo eziwenyuka ng’ekizungirizi eziyitibwa Intercontinental ballistic missile (ICBM).\nMizayiro za North Korea eza ICBM za bika bingi kyokka ey’omutawaana ennyo etuuza Abamerika obufoofofo eyitibwa Mazayiro Hwasong -14 ng’eno esobola okutolontoka okuva mu North Korea n’ekuba wonna mu Amerika ng’ekozesa tekinologiya ekyali omupya ttuku agitwala ku ndagiriro y’omulabe.\nLipoota eyafulumiziddwa akakiiko ‘European Council on Foreign Relations’ yalaze ebifo bya Amerika eby’enjawulo Kim Jong un by’ateeseteese okusuulako bbomu eza Nukiriya n’ebifo eby’okusuulako bbomu ez’ebika ebirala bisaanewo.\nAmaka aga White House Pulezidenti Donald Trump mw’asula ge gasooka waggulu ne kuddako ekitebe ky’ebyokwerinda ekya Pentagon ekisangibwa mu ssaza ly’e Virginia n’ekitebe kya National Aeronautics and Space Administration (NASA) ekisangibwa mu Washington DC.\nEbifo ebirala eby’okukuba kuliko ekitundu ekya Manhattan mu kibuga New York nga we wasangibwa ebizimbe ebya Twin Towers abattuju ba Osama bin Laden bye baatomeza ennyonnyi mu September wa 2001 ne bituula ku ttaka.\nAbantu abasukka mu 2,000 ne baafiira mu bulumbaganyi obwo. Kim Jong un era eteekateeka okusuula bbomu ku mmeeri za Amerika ennwanyi zonna eziri mu kitundu ekya Korean Peninsula okuli n’emmeeri enneetissi z’ennyonyi okuli USS Reagan, USS Roosevelt ne USS Nimitz n’endala ennwanyi nga zonna awamu ziri 41.\nLipoota akakiiko ka European Council on Foreign Relations era yalaze nti Kim Jong un ateekateeka okusuula bbomu ku kitebe kya Amerika eky’ebyokwerinda ekitwala Ssemazinga wa Asia ekiyitibwa United States Pacific Command (USPACOM) gattako n’ekizinga ekya Amerika ekiri mu guyanja Pacific ekiyitibwa Guam.\nEbifo ebirala North Korea by’ateeseteese okuzuulako bbomu, kuliko amaka ga Pulezidenti wa South Korea aga Blue House n’ebifo eby’enkizo mu South Korea okuli enkambi z’amagye n’ebizimbe bya gavumenti mu kibuga Seoul.\nNorth Korea era etegese n’okukuba ebifo eby’enjawulo mu Japan okuli enkambi z’amagye ga Amerika agali mu Japan n’ebifo bya gavumenti mu bibuga bya Japan ebinene.\nNORTH KOREA ESIMBYE MIZAYIRO HWASONG-14 EZ’OKUKUBA AMERIKA\nOkusinziira ku lipoota y’akakiiko aka European Council on Foreign Relations, North Korea yasimbye emizinga ne mizayiro ez’obulabe ennyo okuli n’eyitibwa Hwasong-14 ez’ekika kya Intercontinental ballistic Missile (ICBM) ekyali empya ttuku mu bifo eby’enkizo we zisobola okusinziira ne zikuba mu Amerika, South Korea ne Japan.\nMizayiro zino, North Korea ezisimbye ku nsalo yaayo ne South Korea n’ebifo ebiri ku lubalama lw’oguyanja Sea of Japan mu mpuku ezisimiddwa mu nfo enneekusifu okwetegekera olutalo oba obulumbaganyi obuyinza okubalukawo.\nAbaakakiiko aka European Council on Foreign Relations baagambye nti ebyuma ebikessi ebya Satellite byakesse North Korea ng’ekukusa emizinga ne mizayiro ezo okuzitwala mu mpuku eziri mu nsalo y’amawanga gombi.\nOlupapula lw’amawulire mu South Korea oluyitibwa Donga Ilbo lwategeezezza nti ebyuma ebya Satellite byalaze ng’ebyokulwanyisa bikuluumululwa okuva mu kibuga Pyongyang ne Phyongan nga bitwalibwa ku nsalo.\nKim Jong un yalabudde nti ssinga wabaawo obulumbaganyi bwonna, Amerika n’amawanga Trump g’akukuta nago okuli; Souh Korea ne Japan gagenda kukisasulira n’oluvannyuma amawanga amalala gonna aganeeyingiza mu lutalo gakigweko.\nOkusinziira ku kitongole ky’ensi yonna ekya International Atomic Energy Agency's (IAEA), North Korea eteeberezebwa okuba nga yaakaweesa bbomu nga 50 ez’amaanyi ga Nukiriya nga yaakagezesaako mukaaga zokka, ekitegeeza nti erinawo bbomu nga 44.\nEkisinga okutiisa Amerika, ze mizayiro za North Korea ez’omutawaana ezikuba mu nkumi n’enkumi za mayiro okuli ne mizayiro eyitibwa Hwasong-10 esobola okukuba mu mayiro 10,000!\nSsinga mizayiro Hwasong -14 eyungibwako mu mutwe gwayo, bbomu emu yokka ey’amaanyi ga Nukiriya, ne bagikuba ku kibuga nga New York ekya Amerika, esobola okutta abantu ebitundu 75 ku 100 mu lubwatuka lumu lwokka n’okusuula ku ttaka ebizimbe 90 ku 100 mu kibuga!\nAmerika etya okutankuula olutalo kubanga wadde North Korea basobola okugikuba n’esiimuuka ku maapu y’ensi yonna, kyokka nayo (North Korea) esobola okubassaako (abamerika) olubale olw’olubeerera ssinga egikuba bbomu za Nukiriya ne bwe ziba bbiri oba ssatu.\nEno y’ensonga lwaki emyezi giweze kkumi bukya Trump ayingira White House, akyali mu kuwera, okutiisatiisa n’okukangakanga North Korea ng’ayagala waakiri Kim Jong un atye, asabe bateese, bbomu eza Nukiriya zisaanyizibwewo era ereme kuddamu kuweesa mpya kyokka Kim Jong un yeeyongera ggume buli olukya.\nAmerika yokka si y’essatira olwa mizayiro ya North Korea, wabula n’amawanga ag’omu Bulaaya ne Asia kuba ssinga Kim Jong un atabuka, mizayiro ye esobola bulungi okutuuka mu bibuga ebinene eby’amawanga ga Bulaaya ne Amerika.\nBagenero ba North Korea Amerika ebataddeko obuwumbi 72,000


Bukedde Online - Stella Nyanzi agobye abamweyimirira: 'Mundeke nfiire mu kkomera'\nStella Nyanzi agobye abamweyimirira: 'Mundeke nfiire mu kkomera'\nSTELLA Nyanzi yeecwacwanidde ku kkooti ya Buganda Road n’agaana mikwano gye n’aba famire ye okuddamu okumweyimirira nti ave mu kkomera e Luzira ku misango gy'ayise emijingirire egimussiddwaako.\nStella Nyanzi (wakati) n'abaserikale nga baddayo mu kkomera e Luzira.\nEggulo yazziddwaayo e Luzira okutuusa nga May 11 omwaka guno. Nga tannaba kulinnya bbaasi, yategeezezza omubaka Betty Nambooze Bakireke eyabadde n’aba FDC nga beetisse obubaka okuva mu Gavumenti ya Dr. Kizza Besigye eya Peoples Government nti tayagala kumweyimirira.\nYategeezezza Nambooze nti emisango gy’okuwandiika obubaka ku mikutu gya kompyuta mijingirire era talaba ngeri Gavumenti gy'esobola kugyesigamako kumuvunaana ate naye tasobola kukoma kuwandiika era atayagala bubaka bwe waddembe okugaana okubusoma kubanga kompyuta oba ssimu erina akapeesa akagaana okusoma obubaka bw’omuntu.\nYagambye nti, ayagala omulamuzi awulirize omusango gwe agusalewo ng’akolera ku mazima naye nga tassiddwaako bukwakkulizo bwa kweyimirirwa awatali musango gwonna gwe yazza.\nYamugambye nti ne bwe banaamweyimirira wagenda kuyitawo olunaku lumu addemu awandiike ate baddemu bamukwate.\nAyagala kkooti esalewo ekyenkomeredde oba okuwandiika ku mukutu gwa kompyuta musango oba si musango kiggwe.\nNambooze mu busungu yagambye nti, bagenda kuwandiikira abakulu mu kitongole ekiramuzi n’amakomera bayambe omuntu waabwe bawulirize omusango guno mangu kubanga eby'okweyimirirwa abigaanye.Nambooze yategeezezza nti, Gavumenti yeeyambisa obukwakkulizo obussibwa ku muntu okweyimirirwa n’etyoboola eddembe lye.\n“Nze nnina emisango mingi naye tegiggwa. Gavumenti w'eyagalira weegizuukusiriza ekitali kituufu. Tusaba abalamuzi bawulirize omusango gwa Nyanzi mangu bagusalewo” Nambooze bwe yagambye.\nNyanzi avunaanibwa emisango ebiri gyonna nga gikwata ku kukozesa bubi emikutu gya kompyuta n’atyoboola ekitiibwa ky’abakulembeze.\nNg’abaserikale tebannaba kukkiriza bagenyi ba Nyanzi ku mulaba, abawagizi ba FDC n’abamu ku ba famire ye baasoose kwekalakaasa ne balangira abaserikale okutulugunya omuntu waabwe nga bamugaana okulaba abagenyi be kyokka oluvannyuma kyatereezeddwa bonna ne bakkirizibwa.\nAba famire beewuunyizza omusango bwe gwayongezeddwaayo amangu nti ekizimbe kya kkooti ya Buganda Road emisango mwe gyabadde giteekeddwa okuwulirizibwa kiddaabirizibwa era abawagizi beecwacwanye nti kyewuunyisa ne kaabuyonjo tezikyaliwo zaazibiddwa.\nNambooze yagambye nti bagenda kussaawo embeera ey'enjawulo okulaba ng'omusango gw’omuntu waabwe guwulirwa era gusalibwa mu budde.


Bukedde Online - Tetulina masomero ge tuttira ku liiso -UNEB\nBawabudde ku bw'osalawo omuyizi okusoma S5 oba asome kkoosi\nOmuwandiisi wa UNEB Dan.Odong ( ku kkono) ne ssentebe w’ekitongole kino, Polof. Mary Okwakol.\nYagambye nti enkola gye bakozesa nga bagolola y'emu ku masomero gonna nga tebasobola kumanya wadde essomero omuyizi kwasomera kuba tebateekako linnya lya ssomero.\nWaliwo n'obulimba obulala obwasaasaanyizibwa nga bugamba nti waliwo omuzadde eyeekubira enduulu mu UNEB ne yeemulugunya ng'omwana we bwe yali agoloddwa obubi.\nKyokka omuzadde bwe yatuuka ku UNEB bakkirizza okuddamu okugolola ebigezo by'omwana we era obubonero ne bukyuka.\nKino yagambye nti tekisoboka kuba ne bwe wabeerawo okwemulugunya bakolagana n'amasomero so si bazadde ssekinnoomu.\nYategeezezza nti baateekawo enkola y'okubeera ng'ekigezo ky'omwana kigololwa abantu abawera omulundi gumu.\nYagambye nti basanyufu olw'omuwendo gw'abayizi abaatuula mu 2018 ogweyongeddeko okusinga abaatuula mu 2017.\nMu 2017 baali 326,212 ate ng'omwaka oguwedde baabadde 335,435. Abayizi 152,278 baabadde mu nkola ya bonna basome owa siniya.\nKyokka ng'abawala bwe baatuuse ku ssomo ly'Oluzungu baakubidde wala abalenzi, ekintu kye bamaze ekiseera nga bakola.\nEbigezo by'abayizi ebyakwatiddwa baabadde 1825 ng'omuwendo guno gwakendedde nnyo bw'ogugeraageranya n'ebyakwatibwa mu 2017 abaali 4525. Ku mwaka oguwedde abayizi 288,387 be baasobodde okuyita ebigezo nga baasinze abaatuula mu 2017 abaali 287,350.\nMinisita w'ebyenjigiriza n'emizannyo, Janet Museveni yasabye abazadde okufuba okuwa abayizi ebyetaago ne bwe babeera bali mu masomero ga bonnabasome kubanga kizuuliddwa nti bangi tebatuukirizza buvunaanyizibwa.\nYasiimye ekitongole kya UNEB olw'okufulumya ebibuuzo mu budde obutafaanana nga bwe kyali mu myaka egiyise.\nEky'okuba ng'abayizi beeyongedde okuyita amasomo ga Physics, Math ne Biology kyamusanyusizza kuba mu kiseera kino eggwanga essira liritadde mu kutumbula masomo ga sayansi.\nAbasomesa yabasoomoozezza okwongera ku mutindo kwe basomereza abayizi n'okufuna ebyuma ebiyamba abayizi okuyiga amasomo ageetaagisa okusoma nga balabako.\nYalaze nti Gavumenti eri mu kaweefube w'okulaba nga bayambako okutendeka abasomesa okufuna obukugu obusingako.\nEky'omuwendo gw'abayizi abaakwatiddwa ebigezo okubeera nga mutono kyamusanyusizza okuba nga ng'omuwendo gusobodde okukendeera okutuuka ku bitundu 60 ku buli 100.\nYasuubizza okwongera amaanyi mu kukuuma ebigezo n'okulwanyisa ababibba. Amasomero aganeetantala ne galemera mu by'okubba ebigezo yagasuubizza nti tebajja kulonzalonza kubonerezebwa nga bakolagananira wamu n'ebitongole ebirala ebya Gavumenti.\nYe minisita omubeezi ow'ebyenjigiriza ebya waggulu, John Chrizestom Muyingo yaloopedde Janet Museveni olw'omuze oguli mu masomero agamu agalowooza nti okuyita kulina kubeera kwa masomero gamu.\nYavumiridde n'abantu abakozesa obubi emikutu gy'ebyempuliziganya ne basaasaanya obulimba n'ategeeza nti beetaaga okukolwako kuba boonoona amannya g'abantu n'ebyokwerinda by'eggwanga.


Weeyagalire mu Ebyo by’Oteganira | Kwagala kwa Katonda\nWeeyagalire mu Ebyo by’Oteganira\n‘Buli muntu yeeyagalire mu ebyo by’ateganira.’—OMUBUULIZI 3:13.\n1-3. (a) Abantu bangi batwala batya emirimu gyabwe? (b) Bayibuli etukubiriza kuba na ndowooza ki ku mirimu, era bibuuzo ki bye tujja okwekenneenya mu ssuula eno?\nABANTU bangi leero bakola emirimu gye batayagala. Olw’okuba bakola emirimu gye batayagala, batuuka ekiseera nga tebakyayagala kugenda kukola. Abantu ng’abo bayinza batya okuyambibwa okufuna essanyu n’obumativu mu mirimu gyabwe?\n2 Bayibuli etukubiriza okuba n’endowooza ennuŋŋamu ku kukola emirimu. Egamba nti okukola kirabo era tuganyulwa mu mirimu gye tukola. Sulemaani yagamba nti: “Buli muntu asaanidde okulya n’okunywa n’okweyagalira mu ebyo byonna by’ateganira. Ekyo kye kirabo ekiva eri Katonda.” (Omubuulizi 3:13) Yakuwa atwagala nnyo era bulijjo atwagaliza ekyo ekisingayo obulungi, era ayagala tube bamativu n’emirimu gye tukola era tuganyulwe mu ebyo ebiva mu kufuba kwaffe. Okusobola okusigala mu kwagala kwe, tulina okuba n’endowooza ng’eyiye era n’okugoberera emisingi gye egikwata ku mirimu.—Soma Omubuulizi 2:24; 5:18.\n3 Mu ssuula eno, tujja kwekenneenya ebibuuzo bino: Tuyinza tutya okweyagalira mu bye tuteganira? Mirimu gya ngeri ki Abakristaayo ab’amazima gye batasaanidde kukola? Tuyinza tutya obutagwa lubege bwe kituuka ku kukola emirimu? Era mulimu ki ogusingayo obukulu gwe tusaanidde okukola? Naye, ka tusooke twogere ku bakozi abasingayo obulungi—Yakuwa Katonda ne Yesu Kristo.\nOMUKOZI ASINGA BONNA N’OMUKOZI OMUKUGU\n4, 5. Bayibuli ekiraga etya nti Yakuwa mukozi mulungi?\n4 Yakuwa ye Mukozi Asinga Bonna. Olubereberye 1:1 wagamba nti: “Ku lubereberye Katonda yatonda eggulu n’ensi.” Katonda bwe yamaliriza okutonda ensi n’ebigirimu, yagamba nti byonna bye yali akoze byali “birungi nnyo.” (Olubereberye 1:31) Mu ngeri endala, yali mumativu olw’ebintu byonna bye yali akoze ku nsi. Awatali kubuusabuusa, Yakuwa “Katonda omusanyufu,” yafuna essanyu ppitirivu mu kukola omulimu omulungi.—1 Timoseewo 1:11.\n5 Katonda waffe omukozi omunyiikivu talekera awo kukola. Nga wayiseewo ekiseera kiwanvu nnyo bukya amaliriza okutonda ensi n’ebigirimu, Yesu yagamba nti: “N’okutuusa kaakano Kitange akola.” (Yokaana 5:17) Kiki Kitaffe ky’abadde akola? Abadde awa abantu obulagirizi era ng’abalabirira. Ataddewo ‘ekitonde ekiggya,’ nga bano be Bakristaayo abaafukibwako amafuta abajja okufugira awamu ne Yesu mu ggulu. (2 Abakkolinso 5:17) Abadde akola okusobola okutuukiriza ekigendererwa kye eri abantu—eky’okusobozesa abamwagala okufuna obulamu obutaggwaawo mu nsi empya. (Abaruumi 6:23) Yakuwa ateekwa okuba nga musanyufu nnyo olw’ebyo ebiva mu mulimu ogwo. Obukadde n’obukadde bw’abantu bakkirizza obubaka bw’Obwakabaka olw’okuba Katonda abasembezza gy’ali. Era bakoze enkyukakyuka mu bulamu bwabwe okusobola okusigala mu kwagala kwe.—Yokaana 6:44.\n6, 7. Kiki ekiraga nti Yesu abadde mukozi munyiikivu okumala ekiseera kiwanvu?\n6 Yesu amaze ekiseera kiwanvu nnyo ng’akola n’obunyiikivu. Nga tannajja ku nsi, Katonda yamukozesa “ng’omukozi omukugu” mu kutonda ebintu byonna “mu ggulu ne ku nsi.” (Engero 8:22-31; Abakkolosaayi 1:15-17) Yesu bwe yajja ku nsi, yeeyongera okuba omukozi omunyiikivu. Bwe yali ng’akyali muto, yayiga omulimu gw’obuzimbi, era yali amanyiddwa ‘ng’omubazzi.’ * (Makko 6:3) Omulimu guno gwetaagisa amaanyi mangi n’obukugu. Mu kiseera kya Yesu tewaaliwo byuma bya masannyalaze bisala mbaawo oba ebibanda omutundirwa embaawo. Kuba akafaananyi nga Yesu agenda okuleeta emiti egy’okukolamu embaawo—agitema era n’agitwala gy’agenda okukolera. Era kuba akafaananyi ng’azimba ennyumba—asala emiti gy’akasolya, akola enzigi era n’ebibajje ebirala. Awatali kubuusabuusa, emirimu Yesu gye yakolanga gyamuleeteranga essanyu n’obumativu.\n7 Yesu yali munyiikivu nnyo mu buweereza bwe. Okumala emyaka esatu n’ekitundu, yeemalira ku mulimu guno omukulu ennyo. Olw’okuba yali ayagala okutuuka ku bantu bangi nnyo nga bwe kisoboka, yakozesanga bulungi ebiseera bye, ng’azuukuka bukyali era n’ayigiriza abantu okutuusizza ddala ekiro. (Lukka 21:37, 38; Yokaana 3:2) Yagendanga “mu buli kibuga ne mu buli kabuga ng’abuulira era ng’alangirira amawulire amalungi ag’Obwakabaka bwa Katonda.” (Lukka 8:1) Yesu yatambulanga mayiro nnyingi nnyo, ng’ayita mu makubo agaalimu enfuufu okusobola okubuulira abantu amawulire amalungi.\n8, 9. Mu ngeri ki obuweereza bwa Yesu gye bwamuleetera essanyu?\n8 Ddala Yesu yafuna essanyu mu buweereza bwe? Awatali kubuusabuusa! Yasiga ensigo ez’amazima ag’Obwakabaka, era yaleka ennimiro ezaali zituuse okukungulibwa. Omulimu gwa Katonda gwaleetera Yesu amaanyi n’obumativu ne kiba nti yali mwetegefu n’okwerekereza okulya osobole okugutuukiriza. (Yokaana 4:31-38) Lowooza ku ssanyu lye yalina ku nkomerero y’obuweereza bwe ku nsi bwe yagamba Kitaawe nti: “Nkugulumizza ku nsi kubanga mmalirizza omulimu gwe wampa okukola.”—Yokaana 17:4.\n9 Mazima ddala Yakuwa ne Yesu bafuna essanyu mu ebyo bye bakola. Okwagala kwe tulina eri Yakuwa kutukubiriza ‘okumukoppa.’ (Abeefeso 5:1) Okwagala kwe tulina eri Yesu kutukubiriza ‘okutambulira mu bigere bye.’ (1 Peetero 2:21) Kati ka tulabe engeri naffe gye tuyinza okweyagalira mu ebyo bye tuteganira.\nENGERI GYE TUYINZA OKWEYAGALIRA MU BYE TUTEGANIRA\nOkussa mu nkola emisingi gya Bayibuli kiyinza okukuyamba okufuna essanyu mu ebyo by’okola\n10, 11. Kiki ekiyinza okutuyamba okuba n’endowooza ennuŋŋamu ku mulimu gwe tukola?\n10 Abakristaayo ab’amazima basaanidde okukola. Twagala okuba abasanyufu era abamativu ku mirimu gyaffe, naye kino kiyinza okuba ekizibu ennyo singa tuba tukola omulimu gwe tutayagala. Kati olwo tuyinza tutya okufuna essanyu wadde nga tukola emirimu gye tutayagala?\n11 Nga tuba n’endowooza ennuŋŋamu. Tuyinza obutasobola kukyusa mbeera gye tulimu, naye tuyinza okukyusa endowooza yaffe. Bwe tufumiitiriza ku ndowooza Katonda gy’alina ku kukola kiyinza okutuyamba okuba n’endowooza ennuŋŋamu ku mirimu gye tukola. Ng’ekyokulabirako, bw’oba ng’oli mutwe gw’amaka, kijjukire nti omulimu gwo ka gube gwa wansi gutya, gukusobozesa okufunira ab’omu maka go bye beetaaga. Ate era, okulabirira ab’omu maka go kikulu nnyo mu maaso ga Katonda. Mu butuufu, Ekigambo kye kigamba nti oyo atalabirira ba mu maka ge, “aba mubi n’okusinga omuntu atalina kukkiriza.” (1 Timoseewo 5:8) Okukijjukira nti omulimu gwo gukusobozesa okutuukiriza obuvunaanyizibwa Katonda bwe yakuwa, kijja kukuyamba okufuna essanyu bakozi banno lye batalina.\n12. Tuganyulwa tutya bwe tuba abanyiikivu era abeesigwa ku mirimu?\n12 Nga tukola n’obunyiikivu era nga tuba beesigwa. Okukola n’amaanyi era n’okukola obulungi emirimu gyaffe, kiyinza okutuviiramu ebirungi. Abo abakola n’obunyiikivu era abakola obulungi emirimu gyabwe, batera okwagalibwa abo ababakozesa. (Engero 12:24; 22:29) Olw’okuba tuli Abakristaayo ab’amazima, tuteekwa okuba abeesigwa ku mirimu gyaffe—nga tetubba ssente, bintu, oba ebiseera by’abatukozesa. (Abeefeso 4:28) Nga bwe twalabye mu ssuula evuddeko, kya muganyulo okuba omwesigwa. Omukozi bw’aba amanyiddwa nti mwesigwa abalala bamwesiga nnyo. Ka kibe nti oyo atukozesa akiraba nti tuli bakozi banyiikivu oba nedda, tusobola okuba abasanyufu olw’okuba tuba tulina ‘omuntu ow’omunda omuyonjo’ era n’olw’okumanya nti tusanyusa Katonda gwe twagala ennyo.—Abebbulaniya 13:18; Abakkolosaayi 3:22-24.\n13. Bwe tweyisa obulungi ku mulimu kiki ekiyinza okuvaamu?\n13 Nga tukijjukira nti empisa zaffe zireetera Katonda ettendo. Bwe tweyisa obulungi ku mulimu, abalala bakiraba. Kiki ekiyinza okuvaamu? Kiyinza okutuviirako ‘okulungiya okuyigiriza kw’Omulokozi waffe Katonda.’ (Tito 2:9, 10) Mu butuufu, empisa zaffe ennungi ziyinza okusikiriza abalala okuyiga amazima. Lowooza ku ngeri gye wandiwuliddemu nga mukozi munno akkirizza amazima olw’okuba weeyisa bulungi ku mulimu! N’ekisinga obukulu, bwe tweyisa obulungi tuweesa Yakuwa ekitiibwa era tusanyusa omutima gwe?—Soma Engero 27:11; 1 Peetero 2:12.\nOKUKOZESA AMAGEZI NGA TULONDAWO OMULIMU OGW’OKUKOLA\n14-16. Bwe tuba tusalawo omulimu gwe tunaakola, bibuuzo ki bye tusaanidde okwebuuza?\n14 Bayibuli tetubuulira kalonda yenna akwata ku mirimu gye tusaanidde okukola ne gye tutasaanidde kukola. Naye kino tekitegeeza nti tusobola okukola buli mulimu gwe tuba tufunye. Ebyawandiikibwa bisobola okutuyamba okulonda emirimu emirungi egisanyusa Katonda era ne twewala egyo egitamusanyusa. (Engero 2:6) Bwe tuba tusalawo omulimu gwe tunaakola, waliwo ebibuuzo ebikulu bibiri bye tusaanidde okwebuuza.\n15 Omulimu guno guzingiramu okukola ekintu ekivumirirwa mu Bayibuli? Ekigambo kya Katonda kivumirira okubba, okulimba, n’okukola ebifaananyi ebyole. (Okuva 20:4; Ebikolwa 15:29; Abeefeso 4:28; Okubikkulirwa 21:8) Twandyewaze omulimu gwonna oguyinza okutuleetera okukola ebintu ng’ebyo. Okwagala kwe tulina eri Yakuwa kwandituleetedde okwewala emirimu egizingiramu okukola ebintu ebimenya amateeka ge.—Soma 1 Yokaana 5:3.\n16 Okukola omulimu guno kinaandetera okukola ebintu ebitasanyusa Katonda oba okubiwagira? Lowooza ku kyokulabirako kino. Si kikyamu okukola ng’oyo ayaniriza abagenyi. Naye watya singa Omukristaayo aweebwa omulimu ng’ogwo mu ddwaliro eriggyamu embuto? Kyo kituufu nti aba teyeenyigidde butereevu mu kuggyamu mbuto, naye omulimu gw’akola guba teguwagira mirimu gy’eddwaliro eryo egy’okuggyamu embuto—ekikolwa ekivumirirwa mu Kigambo kya Katonda? (Okuva 21:22-24) Olw’okuba twagala Yakuwa, tetwagala kuba na kakwate konna na bikolwa ebivumirirwa mu Byawandiikibwa.\n17. (a) Bintu ki bye tuyinza okulowoozaako nga tetunnasalawo mulimu gwe tunaakola? (Laba akasanduuko ku lupapula 177.) (b) Omuntu waffe ow’omunda ayinza atya okutuyamba okusalawo mu ngeri esanyusa Katonda?\n17 Ebibuuzo ebikulu ebiri mu katundu 15 ne 16 bisobola okutuyamba okulonda omulimu ogusaanira ogw’okukola. Ate era, waliwo n’ebintu ebirala bye tusaanidde okulowoozaako nga tulonda omulimu ogw’okukola. * Omuddu omwesigwa tatubuulira kye tulina kukola mu buli mbeera yonna eyinza okubalukawo. Eno ye nsonga lwaki kitwetaagisa okukozesa amagezi. Nga bwe twayiga mu Ssuula ey’Okubiri, tulina okutendeka omuntu waffe ow’omunda nga tukozesa Ekigambo kya Katonda. Bwe tutendeka ‘obusobozi bwaffe obw’okutegeera’ omuntu waffe ow’omunda asobola okutuyamba okusalawo mu ngeri esanyusa Katonda era ne tusigala mu kwagala kwe.—Abebbulaniya 5:14.\nDDALA NKOLE OMULIMU GUNO?\nOmusingi: “Mukolenga ebintu byonna olw’okuweesa Katonda ekitiibwa.”—1 Abakkolinso 10:31.\nOmulimu guno guzingiramu okukola ebintu ebivumirirwa obutereevu mu Kigambo kya Katonda?—Okuva 20:13-15.\nOmulimu guno gunandeetera okubaako engeri gye mpagira abo abeenyigira mu bikolwa ebibi?—Okubikkulirwa 18:4.\nOmulimu guno guganyula abantu abalala era nga teguvumirirwa mu Byawandiikibwa?—Ebikolwa 14:16, 17.\nBiki ebinaava mu kukola omulimu guno; guneesittaza abalala?—Abaruumi 14:19-22.\nSinga nfuna omulimu mu nsi endala era ne sigenda na ba mu maka gange, kinaabayisa kitya era kinaakola ki ku nkolagana yaabwe ne Katonda?—Abeefeso 5:28–6:4.\nOKUBEERA N’ENDOWOOZA ETAGUDDE LUBEGE KU MIRIMU GYE TUKOLA\n18. Lwaki si kyangu kusalawo mu ngeri esanyusa Yakuwa?\n18 Si kyangu kusalawo mu ngeri esanyusa Yakuwa mu ‘nnaku zino ez’enkomerero’ era ‘enzibu ennyo.’ (2 Timoseewo 3:1) Emirimu mizibu okufuna naye ne bwe giba nga gifunise kyangu okugifiirwa. Abakristaayo ab’amazima bakimanyi nti kikulu nnyo okukola n’amaanyi okusobola okulabirira ab’omu maka gaabwe. Naye singa tuleka emirimu gyaffe okutufuga oba ne tutwalirizibwa omwoyo gw’ensi ogw’okunoonya eby’obugagga, kiyinza okutulemesa okukulembeza eby’omwoyo. (1 Timoseewo 6:9, 10) Kati ka tulabe engeri gye tuyinza okukulembeza “ebintu ebisinga obukulu.”—Abafiripi 1:10.\n19. Lwaki tusaanidde okwesiga Yakuwa n’omutima gwaffe gwonna, era ekyo kituyamba kwewala ki?\n19 Weesige Yakuwa n’omutima gwo gwonna. (Soma Engero 3:5, 6.) Ddala tusaanidde okumwesiga n’omutima gwaffe gwonna? Awatali kubuusabuusa, tusaanidde, kubanga atufaako. (1 Peetero 5:7) Amanyi bulungi bye twetaaga n’okutusinga, era tayinza kulemererwa kubituwa. (Zabbuli 37:25) N’olwekyo kiba kirungi okufumiitiriza ku bigambo bino: “Temubeeranga na mpisa ya kwagala ssente, naye mubeerenga bamativu ne bye mulina. Kubanga [Katonda] yagamba nti: ‘Sirikuleka n’akatono era sirikwabulira.’” (Abebbulaniya 13:5) Ab’oluganda bangi abali mu buweereza obw’ekiseera kyonna bagambye nti Katonda abawadde bye beetaaga mu bulamu. Bwe tuba abakakafu nti Yakuwa ajja kutulabirira tetujja kweraliikirira kisukkiridde ku ngeri gye tuyinza okulabirira ab’omu maka gaffe. (Matayo 6:25-32) Tetujja kukkiriza mulimu gwe tukola kutulemesa okubuulira amawulire amalungi n’okubeerawo mu nkuŋŋaana.—Matayo 24:14; Abebbulaniya 10:24, 25.\n20. Kitegeeza ki okuba n’eriiso eritunula awamu, era osobola otya okuba n’eriiso eritunula awamu?\n20 Beera n’eriiso eritunula awamu. (Soma Matayo 6:22, 23.) Okubeera n’eriiso eritunula awamu kitegeeza okweggyako ebintu ebiteetaagisa. Omukristaayo alina eriiso eritunula awamu ebirowoozo bye byonna abiteeka ku kintu kimu—okukola Katonda by’ayagala. Singa tuba n’eriiso eritunula awamu, tetujja kuluubirira mulimu gusasula ssente nnyingi n’obulamu obw’okwejalabya. Era tetujja kwagala kufuna buli ekiri ku mulembe na buli kirungi abasuubuzi kye bagamba nti tukyetaaga okusobola okubeera abasanyufu. Osobola otya okubeera n’eriiso eritunula awamu? Weewale amabanja agateetaagisa. Toba na bintu bingi nnyo ebisobola okutwala ebiseera byo ebisinga obungi awamu n’ebirowoozo byo. Kolera ku kubuulirira kwa Bayibuli okukwata ku kubeera abamativu “n’eby’okulya n’eby’okwambala.” (1 Timoseewo 6:8) Fuba okulaba nti weggyako ebintu ebiteetaagisa.\n21. Lwaki tulina okumanya ebintu ebisinga obukulu, era kiki kye tusaanidde okukulembeza mu bulamu bwaffe?\n21 Kulembeza eby’omwoyo. Olw’okuba tuba n’eby’okukola bingi buli lunaku, tulina okumanya ebintu bye tusaanidde okukulembeza. Bwe tutakola ekyo, ebintu ebitali bikulu nnyo biyinza okututwalako ebiseera byaffe, ne tutaba na biseera bya kukola bintu ebisinga obukulu. Kiki kye tusaanidde okukulembeza mu bulamu bwaffe? Abantu bangi mu nsi essira basinga kuliteeka ku kufuna obuyigirize obwa waggulu kibasobozese okufuna omulimu omulungi mu nteekateeka y’ebintu eno. Kyokka, ye Yesu yakubiriza abagoberezi be ‘okusooka okunoonyanga obwakabaka.’ (Matayo 6:33) Mu butuufu, ng’Abakristaayo ab’amazima tukulembeza Obwakabaka bwa Katonda mu bulamu bwaffe. Ebyo bye tusalawo, ebiruubirirwa bye tussaawo, ne bye tukola byonna, bisaanidde okulaga nti kye tutwala ng’ekikulu, bwe Bwakabaka bwa Katonda n’okukola Katonda by’ayagala.\n“EKYO KYE NNASALAWO OKUKOLA KYAMPA ESSANYU N’OBUMATIVU MU BULAMU”\n“Nnayita bulungi nnyo emisomo gyange era ne nfuna sikaala ey’okugenda mu ssomero erimu ery’amaanyi mu kibuga New York. Abasomesa bange bampikiriza okuwaayo okusaba kwange mu yunivasite nnyingi ez’amaanyi. Ezimu ku zo zakkiriza okusaba kwange era nnafuna ne sikaala mu emu ku yunivasite ezisinga obulungi mu Amerika. Kyokka, waliwo ensonga bbiri ezaŋŋaana okukkiriza sikaala eyo. Nnakiraba nti okubeera ku yunivasite eri ewala okuva ewaka kyali kisobola okuviirako empisa zange okwonooneka, ate nga nnali njagala nnyo okuweereza nga payoniya.\n“Kati mmaze emyaka egisukka mu 20 nga mpeereza nga payoniya owa bulijjo. Nneenyigidde mu buweereza obw’engeri ezitali zimu—okuweereza mu bifo awali obwetaavu obusingako, okuyamba mu kuzimba Ebizimbe by’Obwakabaka, era n’okuyamba mu mulimu gw’okudduukirira abo ababa batuukiddwako akatyabaga. Mu kiseera kino, ndi musanyufu okuweerereza mu kibinja ekimu ekyogera olulimu olugwira ekiri mu kibuga New York.\n“Bwe ndowooza ku kiseera kye mmaze nga ndi mu buweereza obw’ekiseera kyonna, ndaba nga nfunye emikisa ntoko. Ekyo kye nnasalawo okukola kyandeetera essanyu n’obumativu mu bulamu. Tewali kintu kyonna kye nnyinza kugeraageranya ku mikisa n’emikwano gye nfunye mu buweereza bwange.”—Zenaida.\nOKUKOLA N’OBUNYIIKIVU MU BUWEEREZA\nTusobola okulaga nti twagala Yakuwa nga tukulembeza omulimu gw’okubuulira mu bulamu bwaffe\n22, 23. (a) Mulimu ki ogusinga obukulu eri Abakristaayo, era tuyinza tutya okukiraga nti gwe gusinga obukulu? (Laba akasanduuko ku lupapula 180.) (b) Omaliridde kukola ki ku bikwata ku mulimu gw’okola?\n22 Olw’okuba tukimanyi nti tuli mu nnaku ez’enkomerero, twemalira ku mulimu ogusinga obukulu eri Abakristaayo ab’amazima, nga guno gwe mulimu gw’okubuulira n’okufuula abantu abayigirizwa. (Matayo 24:14; 28:19, 20) Okufaananako Yesu, eyatuteerawo ekyokulabirako, naffe twagala okwemalira ku mulimu oguwonya obulamu. Tuyinza tutya okukiraga nti omulimu guno mukulu nnyo gye tuli? Abaweereza ba Katonda abasinga obungi bakola omulimu gw’okubuulira n’omutima gwabwe gwonna. Abamu basazeewo okuweereza nga bapayoniya oba abaminsani. Olw’okuba bamanyi nti kikulu nnyo okussaawo ebiruubirirwa eby’omwoyo, abazadde bangi bakubirizza abaana baabwe okuluubirira obuweereza obw’ekiseera kyonna. Naye ddala ababuulizi b’Obwakabaka bafuna essanyu mu buweereza bwabwe? Awatali kubuusabuusa! Tusobola okuba abasanyufu era abamativu mu bulamu era ne tufuna n’emikisa mingi singa tuweereza Yakuwa n’omutima gwaffe gwonna.—Soma Engero 10:22.\n23 Bangi ku ffe kitwetaagisa okukola essaawa nnyingi okusobola okulabirira ab’omu maka gaffe. Kijjukire nti Yakuwa ayagala tufune essanyu mu ebyo bye tukola. Singa bye tulowooza ne bye tukola bituukagana n’endowooza ya Yakuwa era ne tukolera ne ku misingi gye, tusobola okuba abamativu ku mirimu gyaffe. N’olwekyo, ka tubeere bamalirivu obutakkiriza mirimu gyaffe kutuwugula okuva ku mulimu ogusinga obukulu ogw’okubuulira amawulire amalungi ag’Obwakabaka bwa Katonda. Bwe tukulembeza omulimu guno mu bulamu bwaffe, tuba tulaga nti twagala Yakuwa era tujja kusigala mu kwagala kwe.\n^ lup. 6 Kigambibwa nti ekigambo ky’Oluyonaani ekivvuunulwa ‘omubazzi’ “kitegeeza omuntu eyakozesanga emiti oba embaawo okuzimba ennyumba oba okubajja ebintu ebitali bimu.”\n^ lup. 17 Okumanya ebisingawo ku bye tusaanidde okulowoozaako nga tetunnasalawo mulimu gwe tunaakola, laba Watchtower, eya Apuli 15, 1999, empapula 28-30, n’eya Jjulaayi 15, 1982, olupapula 26.\nBayibuli Eyogera Ki ku Kukola?


Bukedde Online - Muto wa Museveni amezze muwala wa Kuteesa mu kkooti\nMuto wa Museveni amezze muwala wa Kuteesa mu kkooti\nSodo (ku kkono) ne Musherure\nMUTO wa Pulezidenti Museveni, amanyiddwa nga Aine Godfrey Sodo awangudde omusango gwe Mawogola North ogw'okumumma kkaadi y'ekibiina kye ekya NRM.\nKkooti enkulu yasazeewo nti okusazaamu obuwanguzi bwa Sodo kyakolebwa mu bukyamu kubanga abaakakiiko akaateekebwawo okunoonyereza ku mivuyo egyali mu kamyufu ka Mawogola North e Sembabule, tebaagoberera mateeka.\nSodo okuwangula akamyufu ka Mawogola North yali avuganya ne Shartis Musherure Kuteesa, muwala wa minisita Kuteesa abadde omubaka wa Mawogola North. Omulala avuganya ye Salim Kisekka.\nMu kamyufu, Sodo yawangula n'obululu 17,347 bye bitundu 46 ku 100, Musherure n'afuna obululu 16,104 (ebitundu 42.7 ku 100) ate Kisekka n'akwata kyakusatu\nn'obululu 4,274 (ebitundu 11.3 ku 100) era eyakulira akamyufu mu Sembabule William Katokozi n'alangirira Sodo nga omuwanguzi agenda okukwatira NRM kkaadi.\nAkalulu kano kaali kakubeerawo nga September 4, 2020 kyokka kaakomekkereza kakubiddwa nga September 30, 2020 olw'akavuyo akaaliyo akaawaliriza ne ssentebe\nwa NRM Pulezidenti Museveni okugendayo okutabaganya enjuyi zombi.\nOluvannyuma lwa Sodo okulangirirwa ku buwanguzi, Musherure yaddukira mu kakiiko k'ekibiina akaateekebwawo okuwulira okwemulugunya okuvudde mu kulonda (NRM Election Disputes Tribunal) ng'awakanya obuwanguzi bwa Sodo.\nMusherure yasaba obuwanguzi bwa Sodo busazibwemu ng'amulumiriza okuleeta emivuyo mu kulonda n'okubba obululu.\nAkakiiko akaaliko Isaac Kyagaba ne Ahmed Kalule Mukasa baawuliriza ensonga okuva eri enjuyi zombi kyokka ssentebe waako Enock Barata teyaliiwo.\nKyokka ate ataaliwo (Barata) n'asala omusango ng'agamba nti Sodo yakola emivuyo era ensonga n'aziweereza akakiiko ka NRM ak'oku ntikko akakulemberwa Hajji Moses Kigongo okusalawo eky'enkomeredde.\nKigongo yasalawo nti NRM tegenda kuwa Sodo ne Musherure kkaadi ya NRM wabula bombi babbinkane mu kalulu ka bonna nga tebalina kibiina kwe bajjidde.\nOMULAMUZI KW'ASINZIDDE OKUSALA OMUSANGO\nOmulamuzi Musa Ssekaana bwe yabadde asala omusango, yagambye nti kikyamu omuntu atawulidde bujuluzi (Barata) okusala musango kubanga by'aba asala\nabeera talina kw'asinziira.\nYagambye byonna Barata bye yasala ng'agamba nti okulonda kwalimu emivuyo era n'asindika ensonga mu kakiiko ak'oku ntikko, kkooti ebisazizzaamu n'ekiragiro kya Hajji Kigongo ekya bombi okwesimbawo nga tebalina kibiina n'akisazaamu.\nEnkung'aana za Bobi e Jinja ne Kayunga aziyimirizza


Bukedde Online - Engeri Nnaabagereka gy'akyusizza Buganda\nEngeri Nnaabagereka gy'akyusizza Buganda\nOkukongojja Kabaka kukyusizza ebbala\nMu bbanga lino, Omutanda mw’afunidde ne Nnaabagereka Sylvia Nagginda, akoze ekinene okukyusa Buganda okugizza ku ntikko.\nLEERO giweze emyaka 22 bukya Ssaabasajja Kabaka Ronald Muwenda Mutebi II alinnya ku Nnamulondo ya bajjajja be.\nEbyafaayo bya Buganda biraga Bannaabagereka bazze bakola emirimu mingi naye ng’egisinga bagimalira mu Lubiri.\nKyokka ku mulembe guno Omutebi, Sylvia Nagginda akyusizza enkola eno kuba emirimu gy’omu Lubiri agasseeko okufuluma ebweru waalwo, ebweru wa Buganda n’emitala w’amayanja. Obadde okimanyi nti ono ye Nnaabagereka asoose okukola ofiisi e Bulange Mmengo?\nEbimu kw’ebyo Nnaabagereka by’akoze era bye yeenyumirizaamu, kwe kutandikawo ekitongole ky’ebyenkulaakulana ekimanyiddwa nga Nabagereka Development Foundation. Muno mwe yayita okutandika ‘Ekisaakaate’ mu 2007 ekiyigiriza abaana abato okuba abantu ab’obuvunaanyizibwa, abamalirivu, abalamu, abatetenkanya, abamanyi ennono n’obuwangwa bwabwe era abawa buli muntu ekitiibwa.\nNnaabagereka (mu busuuti eya bbulu) n’abakyala ba Mothers’ Union gye buvuddeko\nAlafuubanira nnyo okulaba ng’atumbula embeera z’abaana abawala naddala abo abakyali mu masomero. Kino akikola ng’atunuulira amasomero agali mu mbeera embi n’agayamba okuzimba n’okugawa ebyetaagisa.\nAmasomero nga Masooli Church Of Uganda Pulayimale n’amalala agalyefaananyirizaako agasakiridde era n’agazimbira. Okugeza ng’ebiyigo eby’omulembe wamu ne ttanka z’amazzi amayonjo okuyamba abaana abawala ng’abasomesa okwekuuma, obuyonjo wamu n’okubafunira ebyokukozesa mu mbeera zaabwe ez’ekikyala.\nKino kibayambye okubeera abasanyufu n’obutasubwa kusoma nga batya mu bibiina olw’embeera eyo.\nNnaabageraka afubye okulaba ng’ayigiriza abayizi n’abantu baabulijjo okumanya engeri y’okuterekamu emmere nga beetegekera ebiseera eby’ekyeya. Enkola eno yagitandikira ku masomero ng’akolagana n’abekitongole kya ‘Technology for Tomorrow e Makerere’.\nAgenda alaga abantu engeri y’okuzimbamu ebyagi ebitereka emmere, okuzimba ttanka ez’omulembe okukuuma amazzi amayonjo ate n’okukubiriza abaana okumanya engeri y’okwekuumamu nga bayonjo naddala nga bavudde mu kaabuyonjo.\nAtadde nnyo essira mu kulaba ng’akuuma n’okutumbula Obuwangwa bwaffe n’ennono. Kino kyamuwaliriza n’okutandikawo enkola ey’Ekisaakaate mw’akumaakumira abaana abawala n’abalenzi n’abamanyisa ebyo bye bataamayigidde mu maka ga bakadde baabwe.\nNnaabagereka ng’agema abaana\nEbyobuwangwa bingi ebigenze biragajjalirwa mu bantu by’afubye okulaba ng’abisiga mu baana abato.\nAbazadde bangi bajjumbidde enkola eno era mu biseera ebijja Buganda ejja kuba yanjawulo kuba omusingi agutemye.\nYeenyigidde nnyo mu kubangula abakyala n’abaana engeri y’okulimamu ensuku nga mu kino yeegomba okulaba ng’abantu ba wano baddamu okulima emmere ey’amatooke mu ngeri gye bayinza okugiganyulwamu.\nEnkola ey’okusimba olusuku lwa Nnaabagereka agissizzaako essira. Mu bitundu bingi gy’alambudde ensuku zino zisimbiddwa ng’alaga abantu engeri entuufu ey’okulima ensuku ez’omulembe.\nAtunuulidde nnyo ebyobulamu mu ngeri ey’enjawulo. Nnaabagereka ayagala okulaba ng’abantu ba Beene baba balamu.\nAkunga abantu okulaba ng’abaana abawere bagemebwa endwadde zinnamutta era kino akitwala nga kikulu nga kw’atadde n’okukubiriza abazadde okulabirira abaana baabwe mu by’endya.\n“Okugemesa omwana nga muto oba omutangidde endwadde nnyingi ezandimulumbye ng’akuze oluusi eziyinza okutaataaganya mu nkola y’emirimu gye n’okuzingamya enkulaakulana,” Nnaabagereka bulijjo bwatyo bw’akalaatira abantu.\nNnaabagereka amanyisizza abakyala abazaala engeri y’okwekuumamu nga balamu ate n’okukendeeza ku muwendo gw’abo abafiira mu ssanya. “Twesanze ng’abakyaala bangi balemwa okuzaala abamu ne bafa olw’okuba nga baba tebeetegekedde kiseera kino.\nOmukyala bw’amanya by’aneetaaga ng’azaala naddala mu ddwaaliro ate n’afuba n’okulaba omusawo, waakiri emirundi egitakka wansi w’ena ng’ali lubuto, n’emikisa gye egy’okuzaala omwana omulamu gibeera waggulu.\nN’olwekyo emisomo mingi tugituusizza ku bantu eyo mu bitundu ebitali bimu era nga bafunyewo enjawulo,” Nnaabagereka buli lw’asisinkana abakyala okubasomesa ku nteekateeka y’amaka bw’alabula.\nNg’ayita mu misomo egikwata ku nteekateeka y’amaka, ayongedde okuzuula ebiruma abafumbo ebivaako abamu okwawukana ate n’abalala ne babeera awaka ng’empuliziganya tewali.\n“Nga Maama wa Buganda nneenyumiriza nnyo mu kulaba nga abakyala bongera okumanya obuvunaanyizibwa bwabwe mu maka, okulabirira abaana, okuyonja amaka n’okutema empenda ez’okuyingizaamu ensimbi mu maka gaabwe awatali kulinda baami kubawa,” Nnaabagereka bw’alabula abakyala.\nOkutunda Buganda mu mawanga amalala nakyo akitwala nga kyanjawulo. Kino abantu ba Buganda basobola bulungi okukituukako nga bayita mu kwenyigira mu misomo egitali gimu egitegekebwa wano ewaffe ate n’ebweru wa Buganda ne Uganda.\nNnaabagereka akikkaatiriza nti ssinga tufuba okwenyigira mu misomo egyetabwamu amawanga amalala ku miramwa egy’enjawulo, amawanga agaba geetabyemu n’eyo amawulire gye gatuuka baba basobola bulungi okumanya nti waliyo eggwanga eryo.\nKino era kyongera okutuganyula mu ngeri y’okusaka emikwano egiyamba okutukwatirako mu nkulaakulana’. “Bangi ku batuwa obuyambi okugeza nga mu kitongole kya NDF n’ebirala tubafuna nga tuyita mu makubo nga ago”.\nMu kaweefube wa Kabaka Mutebi okubangawo enkolagana n’Obwakabaka obulala, Nnaabagereka akikoze ng’asinziira ku mirimu emingi gy’akola. Akyalidde bak’abakulembeze ab’ennono mu bitundu byabwe gye bali.\nEra mu ngeri y’emu kimuwa amaanyi okwongera okumanya enzirukanya y’emirimu n’enneeyisa yaabwe era nga bino byonna bimwongera okunnyikiza ebyo by’aba akola kuno olw’okutwala Buganda mu maaso.\nNnaabagereka anywwezezza enkolagana ye ne Bannamasole. Awaayo ekiseera n’abakyalira ne kimuyamba okwongera okumanya ebyaliwo ku mirembe gya Bassekabaka.\nOkuyamba abakadde n’abaana abatalina mwasirizi. Kino kibayamba nabo okumanya nti newankubadde balinga abaasigala bokka awatali banganda, naye balina ababaagala.\nAteekateeka okuzimba amaka g’Ekisaakaate amatongole ku ttaka eryamuweebwa Omutanda e Ssisa mu Busiro, okwongera okubangawo enkolagana n’abantu abatwetoolodde mu Buganda ne Uganda okutwaliza awamu, okutumbula ebyobulamu mu maka gye tuva ne mu bifo ebitwetoolodde. ate n’ebintu ebirala bingi.\nSsaabasajja ng’ajaguza Okuweza emyaaka abirimu ebiri ku Nnamulondo, nga tusinziira kw’ebyo Nnaabagereka byakoze n’amakubo gatemye okutuukiriza ebyo byaasuubira okukola nti waggya kubaawo okutebenkera n’okuwanirira Omumuli gwa Buganda naddala mu nkulaakulana.\nAbantu ba Buganda Nnaabagereka bulijjo abakubiriza okwongera okuba obumu, Okukuuma ennono zaabwe n’obuwangwa ate era n’okukuuma Nnamulondo nga Kabaka y’ali ku Ntikko.\nEngeri Nnaabagereka gy’a kyusizza Buganda\nMuseveni aweze okufaafaagana n'abeenyigidde mu kittabantu e Kasese\nAbatendesi 3 balwanira mulimu gwa BIDCO


Minisita Nabakooba akubirizza aba Takisi okwenyigira mu nkola ya PDM\nMinisita Nabakooba akubirizza aba Takisi okwenyigira mu nkola ya PDM – Radio Simba – Ennene\nYou are at:Home » Latest News » Minisita Nabakooba akubirizza aba Takisi okwenyigira mu nkola ya PDM\nBy Mubiru Ali\t June 20, 2022 No Comments\nMinisita avunaanyizibwa ku nsonga z’ebyettaka Hon. @Judith Nabakooba avuddeyo nawanjagira Bannamityana okwenyigira mu nkola ya Gavumenti eya Parish Development Model.\nBino Nabakooba yabyogeredde mu Disitulikiti y’e Mityana gyeyabadde ayitiddwa abagoba ba Takisi nategeeza nti Gavumenti neteefuteefu okulaba nti eziba emyagaanya egireesewo obwavu mu bantu ng’eyita mu nkola ya PDM.\nAgamba nti ekigendererwa kyakulaba nti abantu 39 ku 100 abatalina nsimbi gyebayingiza bafuna ekyokukola. Yasabye abo bonna abalina ebizibu n’emyooga okumuwandiikira ayogereko ne Minisita Haruna Kasolo abitereeze.\nYe Ssentebe wa Ppaaka y’e Mityana Gerald Mucuro yategeezezza nti emisolo egibabinikibwa gisusse obungi ekireetedde bangi okudduka mu mulimu guno so nga balina abantu abokulabirira.\nYayongeddeko nti emisolo gino sigyabwenkanya nga negimu tegiri mu mateeka nga bagenda ne mu Kkooti okugiwakanya.\nAbagoba ba Takisi balumirizza ekitongole ekivunaanyizibwa ku kibuga Kampala ekya KCCA nti kyekobaana ne Military Poliisi okubakooza akagiri ku musolo ogutaliiwo mu mateeka. Minisita Nabakooba yagumizza abagoba ba Takisi nti agenda kwogerako nebekikwatako okulaba nga ebizibu byabwe bigonjoolwa omuli; IGP, DPC w’e Mityana, abaduumiira amaggye n’abalala.\nMinisita nga tanasisinkana ba Takisi yasoose ku kyalo Mizigo okugumya Mw. Peter Kafuuma Kyeyune makanika w’obuggaali asula ku tebuukye olwabesomye okumugoba ku ttaka.\nKyeyune abadde yaweebwa ekiragiro kya Kkooti ekimugoba ku ttaka kwawangalidde obulamu bwe bwonna era nalagirwa n’okuliyirira oyo amugoba ku ttaka. Yalagidde RDC okufuna ebiwandiiko bya Kafuuma n’ebirala ebikwata ku ttaka luno, olwo ye Minisita Nabakooba abirondoole mu offiisi y’ebyettaka ku Disitulikiti e Mityana.\nKyeyune alumiriza Mukyala Leticia Nabisere, alabirira ettaka lya Kitaawe okumugoba ku ttaka lino nga lyali liweza yiika 2 wabula nga kati asigazza kumpi luggya lwokka.


Bukedde Online - Maama bangi be wasigamu ensigo ey’okwagala Katonda\nCATHERINE Nakandi Ssekandi kati guweze omwaka mulamba bukya omutonzi amuyita nga naye ennaku n’okunyolwa emitima gyaffe abooluganda kukyali kwamaanyi ddala. Wali muweereza mu Klezia ya St.Catherine e Kitebi ng’era buli mulimu gwa Klezia wali ogwenyigiramu n’omutima gwo gwonna.\nWawaayo ettoffaali ddene naddala mu kuzimba Klezia wamu n’okusonda emmotoka ya Klezia. Era wali wa nkizo okulaba nga Klezia eno ekulaakulana era n'Abakristu ba Klezia bakyenyumiriza mu bimu kw’ebyo bye waleka otandise.\nMaama Catherine Nakandi tetusobola kukwerabira olw’ebirungi n’obuteeganya bwe wayolesa mu mirimu gya Katonda, egya ofi isi n'egy’awaka.\nOkukkiriza kwo kwasigala ku mutima gwange, nakuyigirako kinene, okwewaayo eri Mukama mu mbeera yonna ennungi n'embi. Wadde we wafi ira wali onafuye naye sijjukira kulabayo Ssande wadde emu bw’eti gye walemererwa okugenda ku Klezia.\nWansoomooza nange wamma n'abafamire abalala ne kitukwatako okukeeranga ku Kkanisa okusaba buli lwa Ssande. Ng’era bino bye bimu ebikufuula jjajja w'abaana, abazzukulu gwe tutagenda kwerabira mangu olw’omusingi gw’eddiini gwe wabatendeka. Njagala ntambulire mu bigere byo.\nWansomesa Katonda nga n’okutuusa kati nkyakwegomba, njagala mbeere nga ggwe ne Mukama Katonda wange, mmanyi nti ne gy’oli kati oli mu kwesiima. Ebirungi n’ensigo y’okwagala n’okuweereza Katonda gye waleka osize mu Bakristu ba Klezia ne famire yo nakati ekyalanda era etutambuliramu. Mukama tumusaba akuwummuze mirembe. Olijjukirwa ebbanga lyonna. Watusigamu ensigo y’okwagala Mukama n’eroka era terifa


Bukedde Online - Engeri gy’ogunjula omwana nga tokozesezza bukambwe\nEngeri gy’ogunjula omwana nga tokozesezza bukambwe\nGwe baakwatidde mu bwenzi awonye okugajambulwa...\nABAZADDE abamu balowooza nti, okugunjula omwana n’okumukuliza mu mpisa ate nga mukozi olina kukozesa bukambwe. Wabula ate bw’ogenderera abaana abakuziddwa mu bukambwe batera okwonooneka kubanga bagenda okwesanga ng’ebintu ebimu babiraba bukulu n’ekibavirako okubyetabamu ennyo.\nAbakugu bakulaga engeri gy’osobola okugunjula omwana nga tokozesezza bukambwe. Yasin Ssewankambo, abudaabuda abaana n’amaka okuva mu CAN Africa e Najjanankumbi akulaga by’osobola okukola:\n1 Okumukuliza mu ddiini: Omwana bw’akula ng’atya Katonda abeera mugunjufu kubanga eddiini eyigiriza empisa mu kino ng’etangira ebintu ebimu omwana by’atalina kukola n’okumuteekamu amagezi kubanga waliwo n’enjogera egamba nti, mu kutya Mukama amagezi mwe gasookera.\n2 Okubeera eky’okulabirako: Kibeera kirungi omuzadde okweyisa mu ngeri ennungi omwana n’amulabirako olwo ne yeewala okukola obukyamu obuvaako okumukambuwalira.\n3 Okumuwa obulabo: Kiba kirungi buli omwana lw’akola ekintu ekirungi ne weefi iriza n’omuwaayo ekirabo ne bwe kibeera kitono oba n’omusiima mu ngeri ennungi. Kino kimwongera okukola obulungi buli kiseera ng’asuubira okufuna ebirungi ebisingawo.\n4 Okumubuulirira: Okubuulirira omwana kimuyamba okumuteekamu empisa n’okumutereeza mu by’akoze ebikyamu. Noolwekyo omwana ssinga asobya, mu kifo ky’okumukambuwalira omuzaana asana n’afuna obudde n’amutuuza n’ayogera naye ku ngeri gy’alina okweyisaamu.\n5 Okusomesa omwana okwetuma: Yigiriza omwana okwetuma okukola. Kino kiyamba okukendeeza ku nnyombo wakati w’omuzadde n’omwana ezivaako obukambwe.\n6 Okumuyigiriza okukola emikwano: Mu buli mbeera, abeemikwano n’eng’anda beetaagisa mu bulamu bw’omuntu, noolwekyo omuzadde yigiriza omwana wo okukola emikwano egizimba kuba nagyo agiyigirako empisa n’alema okukola obubi obuvaako omuzadde okukambuwala.\n7 Obuteeraliikirira: Buli muzadde bw’abeera yeeraliikirira eri omwana ayinza okumuteekako obukambwe ate n’akola ensobi. Buli muzadde alina oluusi okuleka omwana n’akola ekikye n’atamweraliikirira ekivaako okwonooneka.\n8 Okulaga omwana kyalina okyenyumirizaamu: Omwana tasobola kubeera na mukwano nga tomulaze ky’alina kukola era wano tasobola kwagala banne nga tokimulaze.\nKibeera kirungi n’olaga omwana omukwano naye n’ayiga okweyagala era n’omulaga nti ky’alina okyenyumirizaamu ne kimuyamba okubeera mu bulamu obulungi n’obutayonoona kukutuusa kumukambuwalira.\nAbato nabo balaze abazadde kye basobola okukola okubagunjula nga tebabakambuwalidde:


Abadde sipiika wa parliament ya Uganda Jacob Oulanyah aziikiddwa mu bitiibwa by’eggwanga ebijjuvu – CBS FM\nAbadde sipiika wa parliament ya Uganda Jacob L’okori Oulanyah aziikiddwa ku kyalo Ajuri mu gombolola ye Lalogi mu district ye Omoro.\nOulanyah aziikiddwa oluvannyuma lw’ennaku 20 okuva lweyafiira mu kibuga Seattle ekya United States of America gyeyali atwaliddwa okujanjabibwa.\nAziikiddwa mu bitiibwa by’eggwanga ebijjuvu,wakati mu mizira,amazina g’obuwangwa n’ebiwoobe.\nPresident Museveni yasalawo okusiima Jacob Oulanyah ng’aziikibwa mu bitiibwa by’abazira b’eggwanga,olw’obuweereza bwe obubadde obwenjawulo eri eggwanga.\nBamukubidde emizinga 17 wadde tabadde era tawerezangako mu maggye oba mu bitongole by’okwerinda.\nSsanduuko omubadde omubiri gwa Jacob Oulanyah ebadde ezingiddwamu bendera y’eggwanga, wabula bwebadde essibwa mu ntaana, bendera negibwako.\nWabaddewo abazinyi ababadde bazina amazina ag’obuwangwa agayitibwa Bwola dance, okujaguza obulamu bwa Jacob Oulanyah, era bagazinye ku mikolo gyonna okuva lweyakomezebwawo.\nAbazinyi babadde bakutte amafumu, engabo, n’amaliba g’ensolo zomunsiko, nga kitegerekese nti kino kigendereddemu okulaga nti Jacob Oulanyah abadde muzira.\nBannakibiina ky’abavuzi ba pikipiki ennene aba Bikers’ association omugenzi mweyali memba bamusiimye mu ngeri eyenjawulo nga bamutaddeko ekikofiira kyebambala ku mutwe okwerinda akabenje.\nMu ngeri yeemu ab’olugamda lw’omugenzi Jacob Oulanyah, bategezezza nti bakukola emikolo egyennono gyonna,okusiibula obulungi mutabani wabwe mu kitiibwa olwebyo byakoze mu kitundu kya Acholi n’obukiika kkono bw’eggwanga ebijjuvu.\nAbaana b’omugenzi nga bogera ku mukwano kitabwe gw’abadde abalaga\nOmukulembeze w’eggwanga Gen Yoweri Kaguta Tibuhaburwa Museveni, mu bubaka bwatisse omumyukawe Maj Rtd. Jessica Alupo, ku mikolo gyokusiibula Oulanyah, yeyamye okwongera okukwasizaako famire y’omungenzi naddala abaana.\nVice president Rtd Maj.Jesca Alupo ng’akwasa muzeeyi Nathan Lokori amabugo president Museven gamuweerezza\nPresident Museveni akubagizza taata wa Jacob Oulanyah, n’obukadde bwa shilling 50 okweralibirira naabenganda, ate abaana b’omugenzi bawereddwa amabugo gabukadde 20 era bonna ssente zibakwasiddwa Rtd. Maj. Jessica Alupo.\nEmikolo egyokusabira n’okusiibula Jacob Lokori Oulanyah, jisanyaladdemu okumala akabanga,kibuyaga bwatikuddewo weema,omubadde muteereddwa ssanduuko.\nMuzeeyi Nathan Lokori ategezezza abakungubazi,nti mutabani we Jacob Oulanyah yamubuulirako nti yali yawebwa obutwa nti era bagenda okumutwala ebweru w’eggwanga ng’aweddeyo era kyali kizibu okuwona.\nMzee Nathan Lokori mungeri yeemu asabye ssabalamuzi wa Uganda His Lordship Owiny Dollo, okumukwasizaako okutaasa emmaali ya mutabaniwe , abatamanya ngamba abeesomye okujitwala.\nObubaka bwa Muzeeyi Nathan Lokori bubadde buvvuunulwa president wa DP Nobert Mao.\nKu lulwe, Nobert Mao, agambye nti kano keekadde ensi okumanya amazima nokwogera amazima, mu kifo kyokuziyira mu kimugunyu.\nSsaabalamuzi wa Uganda Owinyi Dollo, agambye nti omugenzi okufakwe yakumanya omwezi mulamba emabega n’akimanya nti yali asemberedde okufa kwe, kyokka nti abadde musajja muvumu era omulwanyi ku nsonga eno.\nSipiika wa parliament omuggya Anita Annet Among, agambye nti wakwetikka obuvunanyizibwa obumu mu busobozibwe, okuyambako okutuukiriza ebimu ku bintu Jacob Oulanyah byabadde akwatibwako.\nSipiika omuggya Anita Among ngawerekerwako ababaka ba parliament\nMu kusooka wabaddewo okusaba okwokusiima emirimu gy’omugenzi nebyo byakoledde ebendobendo ly’obukiika kkono bwa Uganda.\nSsaabalabirizi Kazimba Mugalu ali ku kkonone ssaabalabirizi eyawummula Luke Olombi.\nOkusaba kukulembeddwamu ekkanisa ya Uganda, ng’eyaliko ssaabalabirizi wekkanisa ya Uganda eyawummula, Emeritus Luke Orombi, ne ssabalabirizi wa Uganda the most Rev. Dr. Samuel Steven Kazimba Mugalu bebakulembeddemu okusinza n’okubuulira.\nObwakabaka bwa Buganda bukiikiriddwa sipiika w’olukiiko lwa Buganda Owek. Patrick Luwaga Mugumbule ne minister w’abavubuka nebyemizannyo Owek. Henry Moses Ssekabembe Kiberu bebatutte obubaka obw’okusaasira.\nAbantu abenjawulo n’ebitongole bawaddeyo obubaka obusaasira.


Bukedde Online - Omusajja agaanyi okujjanjaba omwana\nOmusajja agaanyi okujjanjaba omwana\nOkuloota ng'oli lubuto kitegeeza ki?\nAkajanja lwe katta omukwano\nOmusajja gwe mbadde njagala okuzaama anneefuulidde mu kiseera mwe nsinga okumwetaagira nga muwala waffe alwadde.\nEkimukyusizza si kirala wabula ng’ambo z’abantu abatatwagaliza.\nNze Nalubega Birabwa, mbeera Namuwongo. Omwami wange ono mmaze naye emyaka etaano era tulina n’ezzadde.\nEbbanga lino lyonna abadde andaga omukwano era nga tuli basanyufu mu bufumbo bwaffe wadde ng’abadde talina bulungi ssente.\nEbbanga eriyise emabega omusajja yatandika mpola okukyusa mu mbeera ze wabula nga simanyi buzibu bwonna we buva okutuusa lwe nakizuula nti waliwo abeng’ambo abamubuulira ebigambo nga bagenderera okutwawukanya. Yatandiikiriza mpola obutanfaako nga buli lw’akomawo annangira nga bwe nnina abasajja abalala.\nEky’abasajja saasooka kukifaako kuba nnali mmanyi sikikola wabula omwana wange bwe yalwala n’annyima ssente ezimutwala mu ddwaaliro we namanyira nti omusajja ali siriyaasi.\nOmwana yatandika okukaaba olubuto era bwe namutwala mu kalwaliro ne bandagira nga bwe nsaanye okumutwala mu ddwaaliro eddene kuba obulwadde bwamaanyi era ne mmutwala e Mulago. Mu ddwaaliro bansaba 40,000/- bamuggyeko akafi ku bulago akeberebwe kyokka nga sizirina kyokka bwe nazisaba kitaawe yagaana okuzimpa.\nNalaba yeeremye kwe kumuviira ne nzira ewaffe era gye nzigyanjabira omwana. wabula ssente bwe buzibu. omwana wange addukana, takyayagala kulya era asula akaaba olw’obulumi kyokka sirina ssente za kumujjanjaba. Wano we nsabira ku buyambi kuba omwana wange agenda kunfaako.\nAlina amagezi g’awa Nalubega wandiika ekigambo EBITUUSE, ozzeeko obubaka bwo oweereze ku 8338.\nAbafumbo bayombye ne beekumako omuliro\nEyasse abatuuze mukwate\nOmuwala bamuyingiridde ne bamutta


Bukedde Online - Omuyizi yeeyokezza nâ€™afa lwa kumukyawa\nOmuyizi yeeyokezza nâ€™afa lwa kumukyawa\nOmukago gwa IPC gugobye Ssemuju\nBaliraanwa abaabadde bawummuddeko oluvannyuma lwâ€™amalya gâ€™ekyemisana be baalabye erikka nga littunka okutuuka ku muzigo nga yeesibiddemu. Abaduukirize nga bakulemberwa aba LC baamenye oluggi ne baggyamu Asimwe ngâ€™ataawa.\nAsimwe eyayidde omubiri gwonnaÂ gwayubuseeko eddiba era ngâ€™a\nAsimwe eyayidde omubiri gwonnaÂ gwayubuseeko eddiba era ngâ€™ayogera ngâ€™olulimi terusituka bulungi nâ€™ategeeza nti amafuta ye yagaguze nâ€™akoleeza omuliro wabula bwe yalabye olubabu lumutta kwe kuleekaana.\nâ€œNze Hilder Asimwe nsomera ku MBI nnina mwannyinaze ku Yunivasite e Makerere ye Geofrey Isingoma ebisingawo ajja kubibabuulira batuzaala Hoima,â€ Asimwe bwe yategeezezza ngâ€™ataawa nâ€™alekera awo okwogera.\nBamusitulidde ku mufaliso gwe ogwabadde guwonyewo okumuteeka ku kabangali ya poliisi ne bamutwala mu ddwaaliro e Mulago gye yafiiridde ku Lwokutaano ku makya. Jane Nakaju owâ€™oku muliraano yategeezezza nti embeera za Asimwe zibadde zikyuse ennaku zino wabula nga tababuulira naye nga bawulira mu lugambo nti yafuna olubuto ate omulenzi nâ€™amwefuulira kale abadde agamba nti talina bwâ€™anadda waabwe ngâ€™ali lubuto ate ngâ€™emisomo egyamuleeta tannaba kugimaliriza.\nAbamu babadde bagamba nti eggulolimu Asimwe yasoose kwagala kumira mpeke eza piriton nga nnyingi ne bazimugaana. Owebyokwerinda mu kitundu, Godfrey Kasule yategeezezza nti omuwala abadde tamumanyi ngâ€™alabika mupya mu kitundu kyokka abadde talina kibi kyâ€™amanyi ku bapangisa ku nju za Joseph TangaÂ kwâ€™abadde apangisa.\nâ€œAsimwe yabadde yeesibiddemu ngâ€™omuliro gwaka nnyo oluggi ne tulumenya ne tuyiwamu ettaka okuzikiza omuliro omuwala ne tumuggyamu ngâ€™ayidde olususu lwonna,â€ Kasule bwe yannyonnyodde.\nKyokka oluvannyuma kyazuuliddwa nti Isingoma gwe yabadde ayogeddeko nga mmwanyina ye muganziwe era Poliisi yamukutte nga kati akuumirwa yâ€™e Nakulabye.\nHajati Madiina Bibuuza alinze kiso


Bukedde Online - Poliisi eggyewo envumbo ku nkung'aana za 'Togikwatako'\nPoliisi eggyewo envumbo ku nkung'aana za 'Togikwatako'\nMuseveni asisinkanye abagenda okuzimba eddongooserezo ly'amafuta\nOmuyindi abadde awoowa omuwala ataneetuuka...\nAdded 24th October 2017\nOmwogezi wa Poliisi mu ggwanga, Asan Kasingye alangiridde nti ekiragiro ekiwera ababaka ba Palamenti okukuba enkuhhaana ez’awamu kiggyiddwaawo nga kati baddembe okugenda mu nkung'aana mu bitundu bye batakiikirira.\nKasingye yalangiridde nti ekiragiro ekiwera ababaka ba Palamenti okukuba enkung'aana ez’awamu kiggyiddwaawo nga kati baddembe okugenda mu kuhhaana mu bitundu bye batakiikirira.\nWabula Kasingye yagambye nti enkuhhaana za bannabyabufuzi ziteekwa okugoberera amateeka agafuga enkung'aana n’akisimbako amannya nti poliisi tejja kulonzalonza kugumbulula nkuhhaana ezimenya amateeka.\nBino biddiridde poliisi okweyambisa eryanyi omuli okukuba amasasi ne ttiyaggaasi okugumbulula enkung'aana e Kasubi, Nateete, Makindye, Rukungiri, Mbale n’awalala n’eremesa ab’oludda oluvuganya okwebuuza ku bantu ku by’okuggyawo ekkomo ku myaka gya Pulezidenti.\nOmuntu omu ye yaakattibwa mu nkung'aana ezo poliisi z’egumbuludde n’eryanyi ate bangi ne batuusibwako ebisago eby’amasasi, amayinja n’ebinuubule ebirala wakati mu kudduka nga bataasa obulamu.\nEkiragiro ekiwera enkung'aana ez’awamu kyali kiyisiddwa akulira ebikwekweto bya poliisi, Asuman Mugenyi nga October 16, 2017.\nKyokka Kasingye yagambye nti ababaka baddembe okukuba enkung'aana ez’awamu kasita zigoberera amateeka.\nEnzirusi y'Omuloodi yadda wa?\nOfiisa Bakaleke bamutaddeko Poliisi y'ensi yonna emuyigge\nOmwaka tugutandikira ku Serena\nKadaga atabukidde Kavuma ku kiragiro ekigaana Palamenti okuteesa ku nsonga z'abaalya ez'amafuta\nAbasse Magara nja kubakwata - Museveni


Bukedde Online - Ensiitaano y'okutaasa ttanibboyi emmotoka gwe yanyize etutte essaawa 11 nnamba\nEnsiitaano y'okutaasa ttanibboyi emmotoka gwe yanyize etutte essaawa 11 nnamba\nAbantu nga balwana okutaasa ttaanibboyi eyabadde alaalidde mu byuma.\nPOLIISI n'abadduukirize kyabatwalidde essaawa 11nnamba okutaasa ttanibboyi Abdu Sserunjogi ebyuma by'emmotoka gwe byabadde bikutte oluvannyuma lwa loole mwe yabadde okugwa ku kabenje e Lukaya ku luguudo lw'e Masaka.\nAkabenje kano kaabaddewo mu kiro ekyakeesezza Olwokusatu loole bbiri bwe zaatomereganye bwenyi ku bwenyi.\nAbaabadde balwana okutaasa ttanibboyi beegattiddwaako abasawo ba Red Cross abaawadde Sserunjogi obujjanjabi ng'ebyuma bikyamukutte okusobola okumutaasa obulumi obwabadde obungi.\nAkulira poliisi y'ebidduka mu Greater Masaka, Godfrey Mwesigwa yategeezezza nti omugoba wa Scania nnamba KBV 757T/ ZD 4533 eyabadde ku misinde ye yatomedde Fuso nnamba UAV 928A.\nDdereeva wa Fuso, Alex Byanyima yasimattuse n'ebisago ebisaamusaamu nga n'abaaabadde mu Scania olwavuddemu ne beemulula ne badduka.\nAkulira abazimyamwoto e Masaka, Sgt. Jane Watango n'abadduukirize baasombye ebyuma ebya buli ngeri n'ebiti bye beeyambisizza okugattulula ebyuma ebyabadde bikutte ttanibboyi kyokka ne balemererwa okutuusa bwe baakozesezza amasannyalaze ne babisala ne bisobola okwetaggulula.\nAbasawo abaabaddewo baawakanyizza abantu abaabadde baagala bamutemeko ekitundu ky'okugulu ekyabadde kiwagamidde mu byuma nti bamuyamba obutafa nga bagamba nti kikontana n'enkola y'ekisawo eyawa omuntu kennyini omukisa okwesalirawo era ng'alina n'okussaako omukono okukakasa ky'asazeewo.\nEnsiitaano eno yatandise ku ssaawa 6:00 ez'ekiro akabenje we kaabeereddewo okutuusa ku ssaawa 4:00 ez'oku makya bwe baasobodde okumuggyayo.\nAbasawo ba Red Cross baamuddusizza mu ddwaaliro ekkulu e Masaka olwo poliisi n'eddamu okusiitaana n'okugattulula mmotoka zombi nga Fuso yabaddeko ebintu by'amaduuka so nga Scania yabaddeko kasooli ow'empeke.\nDdereeva Byanyima yategeezezza nti owa Scania yamulumbaganye ku mukono gwe gye yamutomeredde ng'awugula mmotoka endala ey'amafuta eyabadde eweta ku ssundiro ly'amafuta n'amutwalaganya mu kiwonko.\nOmubaka wa Gavumenti e Kalungu, Pastor Caleb Tukaikiriza yasabye abagoba b'ebidduka okwewala okuvugisa ekimama n'obutavuga ndiima bawen'abalala eddembe ery'okukozesa enguudo.\nAbasuubuzi Abdu Wahab Lukwago, Michael Julunga ne Molly Namagembe ab'e Lyantonde beebazizza poliisi olw'okutaasa emmaali yaabwe n'etabbibwa kyokka ne banyolwa olw'eyatomedde abantu baabwe.\nAbooluganda lwa Sserunjogi okuli, Aisha Nakagiri ne Haawa Najjuma amaziga gaabayiseemu nga batidde nti obulamu bwe buggwaawo.\nMugabe azize emmere n'ebyokunywa


Ekyamateeka Olwokubiri 31:6,Yoswa 1:5,Abaebbulaniya 13:5 LCB - Beera n’amaanyi era ogume omwoyo. - Bible Gateway\nEkyamateeka Olwokubiri 31:6\nEkyamateeka Olwokubiri 31:6 Endagaano Enkadde nʼEndagaano Empya (LCB)\n6 Beera n’amaanyi era ogume omwoyo. Tobatya wadde okubatekemukira, kubanga Mukama Katonda wo anaagendanga naawe buli w’onoddanga, taakulekenga so taakwabulirenga.”\nYoswa 1:5 Endagaano Enkadde nʼEndagaano Empya (LCB)\n5 Tewali n’omu alisobola kubaziyiza ennaku zonna ez’obulamu bwo; nga bwe nabeeranga ne Musa era bwe ntyo bwe nnaabeeranga naawe, sirikuleka wadde okukwabuulira.\nAbaebbulaniya 13:5 Endagaano Enkadde nʼEndagaano Empya (LCB)\n5 Mwewalenga omululu, bye mulina bibamalenga. Kubanga Katonda yagamba nti,


Bukedde Online - Eyeefuula ky’otali ng’otandika omukwano weetegereze bino\nEyeefuula ky’otali ng’otandika omukwano weetegereze bino\nABANTU abamu bwe babeera batandika omukwano batera okwagala okulaga nga bwe bali mu mbeera ennungi. Abasajja oba abalenzi bambala ne batonnya, abalala bamanyi n’okweyazika ‘entambula’ nga ntegeeza emmotoka okumatiza omuwala nti ddala alinamu.\nBwe gutuuka ku nsisinkano esooka bamanyi okugenda mu bifo eby’ebbeeyi olwo omuwala n’akkiriza nga bw’ateebye omulenzi.\nOmuwala bw’aba asabye omulenzi okumutwalako gy’asula, abamu batera okubatwala mu mikwano gyabwe awalabika obulungi nga bino byonna bikolebwa okuwangula omutima gw’omuwala.\nN’abawala nabo balinamu embeera eno ey’okulaga nga bwe balina ‘class’ oba soma ‘kiraasi’ bwe bakwata essimu ez’ebbeeyi, okweyazika ku bannaabwe engatto n’engoye ebirabika obulungi.\nEnviiri batera okwevaamu ne bakola ezibalabisa obulungi okulaga omusajja oba omulenzi nti omuntu gw’akwana si wa layisi era bw’aba amuwa, waleti erina okubeera enzito.\nEBIZIBU EBIBEERAWO Okweteeka mu mbeera eno naye ddala nga si bwoli kisudde bangi mu bizibu eby’enjawulo naddala nga munne ategeeredde ddala ekituufu kyali.\nAbawala bacamuka nnyo nga bafunye omuntu alabika obulungi era ng’alaze nti alina ne ku ssente.\nOmusajja oba omulenzi ow’engeri eno banguwa okumunyumya mu mikwano gyabwe, abazadde naddala maama n’abooluganda lwe.\nEkizibu we kijjira ng’omulenzi tasobola kusigala mu mbeera gye yasooka okulanga nti alina ku ssente. Ekiddirira kubeera kutandika kwebuzaabuza na kwekweka olw’ensonyi oba okutya okuswala.\nOlwo omuwala obuzibu bw’abeera afunye kwe kutya okutwala omulenzi mu mikwano oba abooluganda olw’okuzuula nti ddala baamufera. Olwo bwe bamubuuza ku ‘guy’ adda mu kwesooza oba okulaga bwe yamuzuulamu ‘ebituli’.\nEbintu by’okweyazika n’okweteeka mu kiraasi ekiseera kituuka nga tebikyasoboka era omulenzi bw’atapalappalanya ng’atya omuwala okumuzuula nti ddala yeefuula ky’atali, abalala beekwekera ddala n’essimu ne bataddayo kuzikwata.\nEdith Mukisa, abuulirira abafumbo oba abali mu mukwano n’okubawabula agamba nti kibi abantu okutandika omukwano ne beefuula kye batali.\nAgamba nti ekiva mu kino kubeera kulimba na kumenya mutima gwa munno ng’azudde nti kye walaga si kyoli.\nMukisa yasoose kulabula abawala ku basajja abalaga ssente nga banoonya okubawangula emitima n’agamba nti bw’oyanguwa okumwewa oyinza okwekanga ng’akukozesezza n’akusuulawo mangu ng’alaba nti ky’abadde aluubirira akifunye.\nOkwewanika mu kiraasi gy’otoliimu oluusi kikuleetera obutabeera mwesimbu, obukumpanya n’obubbi.\nMukisa angamba buli lw’ogezaako okwewanika mu mbeera gy’otosobola kwetuusaako oba kunywererako weesanga ogenze mu kwewola, okukozesa ssente n’ebintu ebitali bibyo oluusi n’obubbi ng’oluubirira okusanyusa munno gwe wasooka okugala nti oli wa maanyi ng’omukwana.\nAgamba nti embeera eno teyinza kubeera ya lubeerera kuba ekiseera kituuka n’otendewalira era eyali asuubira ebingi bw’atakusuulawo mwesanga ng’omukwano mugutambuliza ku bugubi olwa munno okunyiiga oba okuterebuka.\nAgamba nti kirungi omuwala oba omulenzi okumulaga ekifaananyi kyo ekituufu n’asalawo okukwagala nga tasuubira bingi ng’obugulu bw’eggongolo.\nKino kiyamba okufuna entandikwa ennungi era bangi bakoze ne bakulaakulana oluvannyuma ne beesanga ng’obufumbo bunyuma.